Kina „pokorava“ Evropu preko Pireja - Sputnjik Srbija\n16:16 20 Jun 2021\nUživo: Astronauti u šetnji svemirom – sa posebnim zadatkom /video/\nKina „pokorava“ Evropu preko Pireja\n11:06 23.01.2016 (osveženo 19:30 23.01.2016) Preuzmite kraći link\nKinezi više nego zadovoljno trljaju ruke posle kupovine luke Pirej, s obzirom na njen veoma povoljan geografski položaj i njihovu želju da odatle polako „pokore“ Evropu svojom robom.\nIstovremeno, Moskva dobro poznaje i tumači sadašnju geopolitičku situaciju i zato Kina mora razmenjivati iskustva sa Rusijom.\nKineska kompanija „Kosko“ je ponudila skoro 370 miliona evra za 67 odsto najveće grčke trgovačke luke. Kupovina ove luke deo je kineske strateške koncepcije „Jedna zona, jedan put“, gde se najpre misli na ekonomsku zonu koja će se razvijati oko novog „Puta svile“ — i to i kopnom i morem.\n„U okviru te strategije Kina već koristi luke u Bangladešu i Mjanmaru, a predlog je upućen i Egiptu, da se preko Sueckog kanala pridruži Putu svile“, kaže za Sputnjik Vu Fej, kineski politikolog i profesor Fakulteta za novinarstvo i komunikacije Univerziteta u Guangdžou.\nSvet 2015: Moć se seli na istok\nKina posmatra luku Pirej kao važan instrument za privlačenje evropskih država u ekonomski projekat novog „Puta svile“. Grčka je na ivici bankrota, s obzirom da se među prvima našla na udaru evropske dužničke krize, a ni političku situaciju u zemlji takođe ne bismo mogli nazvati stabilnom.\nIpak, kineska strana je uverena da se poslovna transakcija može u potpunosti realizovati i da Grčka kao država neće usporavati ili ometati ovaj proces. Kina ima određene sumnje, jer se pokazalo u prethodnom periodu da grčka strana nije uspela da sprovede sve obaveze koje je na sebe preuzela članstvom u EU.\n„U projektu ’Put svile‘ i ’Jedna zona, jedan put‘, Grčka je sada ključna država. Smatram da Kina mora da prouči investicionu potražnju Grčke i da razradi čitav paket investicionih projekata, a ne samo da preuzme luku“, misli Vu Fej.\nProfesor dodaje da Kina u ovom smislu mora da ojačava kontakte sa Rusijom, kako bi koncepcija „Jedna zona, jedan put“ zaista mogla biti realizovana. U protivnom, kaže Fej, Kina se može suočiti sa investicionim krahom kao što je to bio slučaj u Urugvaju, Brazilu, državama Severne Afrike.\n„Moskva dobro poznaje i tumači sadašnju geopolitičku situaciju i zato Kina mora da razmenjuje iskustva sa Rusijom. Kina takođe mora da ’pozajmljuje‘ različite pristupe drugih država i da se konsultuje sa onima koji važe za najbolje u određenoj branši, kako bi ostvarila najbolje rezultate“, kaže Vu Fej.\n© Foto : pixabay.com/dragosungureanu140\nGrčka prodala Pirej\nProfesor Fej ne gaji lažne nade: „Ako Kina investira samo da bi negde uložila novac, onda sam pesimističan u vezi sa takvim pristupom“.\nPovodom kupovine nemačke kompanije „Kraus Mafej“, čiji je vlasnik postala Kineska nacionalna hemijska industrija Vu Fej kaže da su neophodni tesna saradnja među državama i dobro planiranje.\n„Svedoci smo da Evropa prolazi kroz krizu, a situacija u Kini takođe nije dobra. Investicije koje se realizuju bez prethodnih procena i analiza — najverovatnije će doneti samo gubitke. Jedino dobar plan i tesna saradnja među državama mogu doneti korist svima“, zaključuje on.\npomorstvo, Put svile, luka, trgovina, Pirej, Kina\n16:14 Operacija „Atalanta“: Srpski specijalci upućeni u vojnu misiju Evropske unije /video/\n15:59 Šef ruskog generalštaba: Sa Amerikom smo krenuli putem dijaloga\n15:35 Sin Peđe Stojakovića oduševio Amerikance /foto, video/\n15:25 Putin ili Bajden: Ko je želeo, a ko se zapravo poneo kao Džejms Bond na samitu u Ženevi\n15:25 Pada švedska Vlada?


EU podržala inicijativu za razmeštanje imigranata\nDanas su evropski ministri unutrašnjih poslova, isti oni koji će uskoro razmatrati ukidanje viza za dobar dio Balkana, načelno podržali inicijativu Evropske komisije kojom se nastoji ublažiti pritisak imigranata na evropske članice uz evropske granice. Na principu dobrovoljnosti, sve evropske članice bi trebale rasporediti imigrante za koje se utvrdi da ima osnova za njihov barem privremen boravak na terotoriji Unije.\nPodršku, kakvu u Evropskoj komisiji smatraju uspjehom, izrekli su danas ministri u načelu- bez potpisivanja bilo kakvih dokumenata o tome i bez analize situacije u kojoj primjerice Italija na moru presreće i vraća čamce sa izbjeglicama, suprotno humanitarnim kodeksima i evropskim zakonima o ljudskim pravima, kažu nevladine organizacije. Za Brisel je, za sada, dovoljna naznaka zelenog svjetla za novu regulativu.\n"Ovaj program neće donijeti samo korist pojedincima, već će i oslabiti pritisak na neke treće zemlje koje su sada dom većem dijelu populacije izbjeglica. Riječ je o konkretnom koraku naše solidarnosti”, kazao je ministar za politiku azila i migracija Švedske i predsjedavajući Vijećem EU, Tobias Bilstrom.\nRazličiti modaliteti su u pitanju, a procjenjuje se da bi Brisel za smještaj izbjeglica, bilo u trećoj ili nekoj od evropskih država, izdvojio, u prosjeku, oko 5 hiljada eura iz fonda koji bi se osnovao za ove potrebe. Ne komentarišući kritike kako je riječ o novoj mjeri kojom bi se osnažile evropske granice, iz Komisije apeluju na članice Unije da učestvuju u projektu koji bi trebao biti prvi pokušaj uspostavljanja imigracijske politike na evropskom nivou.\n"Treba nam veća solidarnost medju evropskim članicama i nadam se da će sve one biti uključene u ovaj program razmještanja izbjeglica. Riječ je o dobrovoljnosti, ali, po mome mišljenju, dužnost svih je da učestvuju", smatra evropski komesar za unutrašnje poslove i pravdu, Žak Baro.


NAVALJNOM POTVRĐENA USLOVNA KAZNA OD PET GODINA: Dovoljno da ne može da se kandiduje za PREDSEDNIKA\nKINEZI JEDVA DOČEKALI: Turističke lokacije prepune, a evo šta su im poručili 5\t74\n03.05.2017. 15:32h 15.05.2017. 22:54h\nRuski sud potvrdio je danas petogodišnju uslovnu kaznu za opozicionog lidera Alekseja Navaljnog zbog pronevere, što bi moglo da blokira njegovu kandidaturu na predsedničkim izborima 2018. godine.\nOVAJ ČOVEK JE LUDO HRABAR Navaljni jedini sme da izađe na crtu Vladimiru Putinu!\nRUSKI OPOZICIONAR KAŽNJEN SA 320 EVRA: Navaljni organizovao nedozvoljen protest\n(VIDEO) NAVALJNI KAO ŠREK: Opozicionara u Sibiru zalili zelenom tečnošću\n(VIDEO) POKRAO IMOVINU IZ FIRME: Navaljni osuđen na 5 godina uslovno za proneveru!\nRegionalni sud u Kirovu odbacio je žalbu i potvrdio uslovnu kaznu za Navaljnog i još jednog optuženog u slučaju vezanom za posao sa drvenom građom, prenosi AFP pozivajući se na RIA Novosti. Advokat Navaljnog, Vadim Kobzev, rekao je agenciji Interfaks da će tim odbrane podneti novu žalbu Evropskom sudu za ljudska prava, tvrdeći da je sud u Kirovu ignorisao "političku prirodu gonjenja Navaljnog".\nNavaljni je u decembru najavio plan da se kandiduje za predsednika 2018, dok se očekuje da se sadašnji predsednik Vladimir Putin kandiduje i za četvrti mandat.Ruski opozicioni lider je već otvorio kancelarije svog predizbornog tima širom Rusije i potrebno mu je 300.000 potpisa da bi se registrovao kao kandidat, ali bi ga osuda za težak kriminal mogla sprečiti u tome, ocenjuje francuska agencija.Ipak, šef predizbornog tima Navaljnog, Leonid Volkov, tvrdi da ga sudska odluka neće sprečiti da se kandiduje za predsednika.\n"Sprovodimo kampanju s ciljem da se Aleksej Navaljni registruje kao predsednički kandidat i to ćemo postići", napisao je on na Tviteru, istakavši da Navaljni ima pravo da se kandiduje, ali da neće biti lako ostvariti to pravo.I sam Navaljni je na Tviteru izrazio uverenje da ima ustavno pravo da se kandiduje, a to tvrdi na osnovu toga što se ne nalazi u zatvoru.Međutim, neki pravni eksperti su to doveli u pitanje, napominje AFP.\nSaradnici Navaljnog su nedavno izneli navode o korupciji u koju je, kako tvrde, umešan ruski premijer Dmitrij Medvedev, što je izazvalo ulične proteste, a u martu su pristalice Navaljnog održali najobimnije nedozvoljene demonstracije u Moskvi poslednjih godina.\nKINEZI JEDVA DOČEKALI: Turističke lokacije prepune, a evo šta su im poručili epidemiolozi (VIDEO) 5\t74


UEFA kaznila Crnu Goru - meč sa Kosovom bez prisustva publike\nFudbalska reprezentacija Crne Gore dočekaće na praznom stadionu selekciju Kosova, 7. juna u kvalifikacijama za Evropsko prvenstvo 2020. godine.\nVijesti, FoNet, RTS\nIlustracija (Foto ocnal.com)\nDisciplinska komisija UEFA odlučila je da kazni fudbalsku reprezentaciju Crne Gore jednom utakmicom igranja pred praznim tribinama, zbog rasističkih incidenata na meču sa Engleskom, pišu Vijesti.\n"Zbog rasističkih ispada minornog broja nepromišljenih navijača, naša nacionalna selekcija odigraće sledeću utakmicu kvalifikacija pred praznim tribinama Gradskog stadiona u Podgorici", navodi se u saopštenju FSCG.\nIz UEFA je najavljeno da će se odluka doneti 16. maja, ali je Disciplinska komisija zasedala ranije. Disciplinska komisija UEFA je takođe obavezala Fudbalski savez Crne Gore da na istoj utakmici istakne transparent #EqualGame i logotip UEFA.\nUZ to, FSCG je kažnjen sa 20.000 evra zbog korišćenja pirotehničkih sredstava, ubacivanja predmeta u teren i blokiranih prolaza na tribinama Gradskog stadiona u Podgorici na utakmici sa Engleskom.\n25.05.2020 Od četvrtka kretanje po 16 sati (1476)\n25.05.2020 Gračanica: Počela isplata od 100 evra (694)\n25.05.2020 Obijena škola u Sušici, ukradeni računari (629)\n25.05.2020 U Domu zdravlja Gračanica vakcinacija dece redovna (243)\n25.05.2020 "Građane najviše pogodile mere ograničenog kretanja" (152)


Foks najavio veliku Trampovu akciju: Objavljuju se tajni dokumenti - 15.01.2021, Sputnik Srbija\nFoks njuz, američki televizijski kanal, najavio je da će američki predsednik Donald Tramp u velikoj akciji protiv svojih protivnika objaviti tajne dokumente. 15.01.2021, Sputnik Srbija\nNažalost, Trampu je ostalo malo vremena da materijalizuje svoj boravak na funkciji američkog predsednika. Prvo, da bi sebe zaštitio od revanšizma duboke države, a zatim da bi u Americi sačuvao svoj imidž poštenog i savesnog predsednika, Tramp mora da ode mnogo dalje u demontiranju postojećeg establišmenta duboke države. Naprimer, mora da konačno razotkrije zločin duboke države protiv članova porodice Kenedij, da obelodani istinu o 11. septembru, da obelodani zločine, izopačenost i bahatost nevidljivih vladara iz senke, kao i sve ono što običan svet ne zna ili samo naslućuje.\nI naravno, mora da izdejstvuje oslobađanje Asanža.\nFoks njuz, američki televizijski kanal, najavio je da će američki predsednik Donald Tramp u velikoj akciji protiv svojih protivnika objaviti tajne dokumente.\nKako je najavio novinar Fosk njuza Lu Dobs, biće otkriveno kako je nadziran Donald Tramp, njegova predsednički izborni štab tokom prethodnih izbora, kao i izveštaji Kristofera Stila, bivšeg agenta britanske MI6, od koga je potekao „Rusijagejt“, odnosno tvrdnje da je Rusija navodno umešana u izbore na kojima je Tramp pobedio.\nDobs je informaciju o otkrivanju dokumenata iz „Obamagejta“ objavio pozivajući se na Džona Solomon, glavnog urednika „Džast njuza“ i Foksovog saradnika.\nKako je rekao Solomon, radi se o dokumentima koje je „FBI pokušao da sakrije od javnosti u poslednje četiri godine“.\nSolomon tvrdi da je Kristofer Stil, u razgovoru sa FBI, naveo da je objavio svoje izveštaje kako je Rusija umešana u američke izbore, da bi pomogao Hilari Klinton i skrenuo pažnju sa afere objavljivanja njenih i-mejlova.\n„Afera sa umešanošću Rusije je izmišljena kako bi se zaštitila Hilari Klinton od daljeg objavljivanja njene afere“, rekao je Solomon.\nDa će Tramp pokrenuti neku akciju najavio je i Emon Dževers, novinar CNBC-a, koji tvrdi da će američki predsednik objaviti tajna dokumenta u vezi sa optužbom protiv Hantera Bajdena da je koristio moć svog oca Džoa, tada potpredsednika SAD da pomogne ukrajinskoj kompaniji na čijem platnom spisku je bio.\nDževers navodi i da će Tramp pomilovati nekoliko osuđenika, izdati izvršna naređenja, ali da postoji mogućnost i da objavi tajna dokumenta u vezi sa Dominion mašinama za glasanje, za koja je američki predsednik tvrdio da su jedan od glavnih načina za manipulaciju na izborima.\nPodsetimo, „Obamagejt“ je nastao kada je Donald Tramp objavio da je bivša vlada Baraka Obame smeštala afere njegovim saradnicima da bi osujetila Trampov dolazak na vlast.\nU aferi i-mejlova Hilari Klinton tražena je istraga zbog toga što je ona navodno preko privatne adrese poslala veliki broj potencijalno poverljivih informacija, što je otkrila istraga Stejt departmenta. FBI je kasnije saopštio da nema dokaza o kriminalnim radnjama.\n15 Januar, 20:593\n15 Januar, 21:003


Turistički kompleks na Bežaniji - BGnekretnine blog\nTuristički kompleks na Bežaniji\nBežanijska kosa, hotel sa pet zvezdica\nCrna Gora, Krediti, Novi Sad, Novosti, Osiguranje, Tržište, Zemljiste 019 Dec 2008\nU beogradskom naselju Bežanijska kosa početkom 2009. počinje gradnja kompleksa u kojem će biti hotel sa pet zvezdica, kongresni, sportski i spa centar.\nVlasnik beogradskog hotela "In" Hristoforos Petris je rekao da je upravo završen idejni projekat koji predviđa da se na deset hiljada kvadratnih metara izgradi turistički centar u tom delu Beograda.\nPetris nije izneo detalje o proceni vrednosti te investicije, ali je naveo da je namera da hotel "In", zatim kompleks koji će biti izgrađen na Bežaniji i dobro Zobnatica koji u ponudi već ima turističke sadržaje - budu deo lanca hotela koje će grčki biznismen imati u Srbiji.\nHotel "In", koji je u vlasništvu tog grčkog biznismena, je grinfild investicija realizovana sredinom 2006. godine. Nalazi se na atraktivnoj lokaciji između "Beogradske arene" i Centra "Sava" i gostima nudi 156 soba i 28 apartmana. Poslovnim ljudima koji su najčešći gosti hotela namenjeni su, izmedju ostalog, garaže i parking kapaciteta 100 mesta.\nBeograd ima oko 40 hotela, ali su procene da je potrebno još desetak, kako bi se zadovoljile potrebe grada zbog sve većeg dolaska stranaca, što iz poslovnih razloga, što zbog velikih sportskih takmičenja koja se organizuju, kao što je "Univerzijada 2009".


Roche za 1,8 mlrd dolara kupuje GenMark Diagnostics | Bonitet\nIzvorBonitet.com / Agencije, Seebiz\nAmazon: Ovo je naš najveći projekat obnovljive energije na jednom mestu\nKompanija Roche rešila je da kupi američku firmu GenMark Diagnostics u ugovoru vrednom 1,8 milijardi dolara za koji je švajcarski proizvođač lekova rekao da koristi jedno od najbrže rastućih područja dijagnostike.\nRoche sa sedištem u Bazelu dao je gotovinsku ponudu za GenMark za 24,05 dolara po deonici, premiju od 43% na cenu deonice GenMarka od 10. februara. Transakcija bi se trebala zatvoriti u drugom tromesečju, javljaju agencije.\nGenMark sprovodi “sindromske panel testove” kako bi istovremeno otkrio više patogena odgovornih za respiratorne bolesti poput upale pluća ili opasne sepse od infekcije krvi, područje u koje je Roche pokušao da uđe kako bi izazvao rivale poput francuskog bioMerieuxa.\nTržište takvih testova u 2019. godini iznosilo je 800 miliona dolara godišnje, rekao je šef dijagnostike Rochea Tomas Šineker, pozivajući se na podatke iz industrije, dodajući da bi trebalo rasti za 20% godišnje na dve milijarde dolara do 2024. godine. GenMark sada ima 7% tržišnog udela, procenio je Šineker, ali Roche to želi značajno poboljšati u iduće četiri godine.\nPrethodni tekstIznos neporeskih nameta za privredu dvostruko veći u odnosu na 2016.\nSledeći tekstGenerali zlatni prijatelj Evropske univerzijade 2021


TEHNIČKA PODRŠKA – EU4Agri\nKljučna uloga vlasti jeste u osiguranju okruženja pogodnog za samoodrživ razvoj poljoprivredno-prehrambene industrije. Sa dominatnim prelaskom na tržišne ekonomije javila se potreba usklađivanja politika u cijeloj zemlji, kao i s pravnom stečevinom Evropske unije.\nTehnička pomoć utvrđuje se s ciljem strateškog i koherentnog unapređenja javnih sistema u sektoru, u skladu s prioritetima i opredjeljenjem institucionalnih partnera. U okviru ovog rezultata predviđene su sinergije i komplementarnosti među aktivnostima, kao i usmjereni pristup u sveobuhvatnom rješavanju ciljanih pitanja, nasuprot izoliranih, nepovezanih, ad hoc aktivnosti u više oblasti gdje potom rezultati, ako su uopšte vidljivi, znaju biti marginalni.\nTehnička pomoć treba omogućiti realizaciju investicione podrške, uz istovremeni angažman institucionalnih partnera i osiguravanje usvajanja relevantnih znanja, vještina i praksi za realizaciju javnih politika orijentiranih na rezultate. Projektom se predviđaju aktivnosti na jačanju javnih savjetodavnih službi i nadogradnji poljoprivrednih informacijskih sistema, što bi trebalo doprinijeti većoj dostupnosti i kvaliteti pruženih usluga. Projekat također planira podršku za unapređenje politika i propisa u skladu sa prioritetima za pristupanje Evropskoj uniji.\nTehničku pomoć osiguravaju domaći i stručnjaci iz EU-a, s ciljem unapređenja tehnološke baze informacijskog sistema, digitalnih rješenja, vještina javnih operatora informacijskih sistema, kao i potrebnih tehničkih postupaka za prikupljanje, pohranu, analizu, i razmjenu.\nKorisnici tehničke pomoći uključuju članove međuinstitucionalnih radnih grupa koje usmjeravaju dijalog o politikama u osmišljavanju i provedbi mjera podrške u sektoru. Pažnja se posvećuje kritičnoj masi predstavnika institucija, kako bi se osiguralo održivo sticanje kapaciteta unutar sistema.\nDirektni korisnici tehničke pomoći uključuju nivo BiH, entiteta i Brčko distrikta te kantonalne vlasti, lokalne samouprave i privatni sektor.


Slatki naši, u petak, 28. marta, započela je humanitarna akcija „Kolačić sreće“ u UŠĆE Shopping Centru. Početak akcije ozvaničili su Bojan Perić, glumac, Filip Pat, violinista, i Snežana Divac, predsednik Upravnog odbora fondacije „Ana i Vlade Divac“. Oni su prodavali prve kolačiće posetiocima UŠĆE Shopping Centra.\nCilj akcije je prikupljanje sredstava za opremanje škole za decu sa smetnjama u razvoju „Prvi novembar“ u Čačku specijalnim „Montesori“ kabinetom. Akcija će trajati do 26. aprila, a svi posetioci šoping centra moći će da kupe kolačiće sreće po simboličnoj ceni od 50 dinara.\nAkciju „Kolačić sreće“ organizuju UŠĆE Shopping Center, fondacija „Ana i Vlade Divac“ i Udruženje mladih privrednika Srbije.


info24.rs - Vučić: Potpuno iskreno prijateljstvo Srbije i Kipra\nKipar je jedna od članica EU koje najsnažnije štite međunarodno pravo i teritorijalni integritet Srbije, rekao je predsednik Srbije Aleksandar Vučić nakon sastanka sa predsednikom Kipra. Nikos Anastasijadis je zahvalio na podršci koju Srbija pruža celovitosti Kipra i istakao da je kosovska nezavisnost nezakonita. Vučić naglasio da je Srbija spremna na kompromis, ali da se sa njom ne može razgovarati jezikom ultimatuma.\nPredsednik Srbije Aleksandar Vučić se na zajedničkoj konferenciji za medije sa predsednikom Kipra Nikosom Anastasijadisom zahvalio na “iskrenom prijateljstvu koje kiparski narod i država pružaju građanima Srbije i našoj zemlji”.\n“U međunarodnim odnosima uvek imate interese kao glavnu vodilju, ali u odnosima Srbije i Kipra prijateljstvo je potpuno iskreno, nema previše interesa, već mnogo više iskrene bliskosti, onoga što danas jeste retkost u međunarodnoj areni”, rekao je predsednik Vučić.\nPredsednik Vučić je naglasio da je Srbija zahvalna Anastasijadisu i kiparskoj vladi u podršci Srbiji kada je u pitanju Kosmet.\n“Kipar je jedna od članica EU koje najsnažnije štite međunarodno pravo i teritorijalni integritet Srbije”, naveo je Vučić.\nSrbija razgovara sa svima i sa svima mora da ima dobre odnose, ali, ističe Vučić, “moraju da znaju da gajimo poseban odnos prema narodima koji su bili uz Srbiju u najtežim trenucima u savremenoj istoriji”. Vi lično ste to bezbroj puta potvrdili, rekao je Vučić obraćajući se predsedniku Kipra.\n“Razgovaralo se o evropskom putu Srbije i dobili smo široku podršku za nastavak evropskog puta naše zemlje”, rekao je predsednik Srbije.\nVučić i Anastasijadis razmenili ordenje\nPredsednik Srbije Aleksandar Vučić uručio je Orden Republike Srbije na lenti kiparskom predsedniku Nikosu Anastasijadisu, a Anastasijadis je srpskog predsednika odlikovao Velikim ordenom reda Makarijus Treći na ogrlici.\nAnastasijadis je Vučiću uručio orden za izuzetne bilateralne odnose i tradicionalno prijateljstvo između srpskog i kiparskog naroda.\nPredsednik Srbije je Anastasijadisa odlikovao za zasluge u razvijanju i učvršćivanju miroljubive saradnje i prijateljskih odnosa između Srbije i Kipra.\nVučić je ukazao da je u ime Srbije objasnio šta se dešava u slučaju Kosova, ali i u regionu i koliko je važno sačuvati mir i stabilnost.\n“Pokazao sam Briselski sporazum, šta je Beograd uradio, šta Priština nije uradila. Govorio sam o dvostrukim standardima koji neretko važe za nas i neke druge. Čini mi se da smo govorili i o našoj saradnji, kako da se borimo, menjamo stvari i ustrojimo ih na pravičniji način”, rekao je Vučić.\nVučić je istakao da je Srbija zainteresovana za kompromisno rešenje.\n“Ali sa Srbijom niko ne može da razgovara jezikom ucena, ultimatuma i pretnji, i da nam bez ikakvog temelja u međunarodnom javnom pravu određuje da moramo da prihvatimo ono što je isključivi ili jedini albanski interes”, naveo je Vučić.\nPredsednik je rekao i da se Srbija nada da će Kipar sve svoje probleme prevazići mirnim putem i uspeti da dođe do kompromisnog dogovora, baš kao što se i mi nadamo da ćemo do toga doći.\nPreneo je da su on i kiparski kolega razgovarali o jačoj bilateralnoj saradnji u narednom periodu i dodao da očekuje dodatno približavanje dve zemlje i da će se, prilikom njegove posete Kipru, kada će biti održan Poslovni forum, održati i zajednička sednica dveju vlada.\nIzrazio je uverenje da će to doprineti razgovorima o svim važnim pitanjima, a ne samo o turizmu koji je u obe zemlje jako važan.\nDodao je da se razgovaralo i o kiparskim kompanijama koje žele da učestvuju u izgradnji infrastrukturnih projekata u Srbiji, ali i o drugim oblastima saranje koje su važne kako za Kipar, tako i za Srbiju.\n“Uzdamo se u podršku Kipra”\nAleksandar Vučić je poručio da trgovinska razmena dve zemlje mora da bude veća.\n“Do sada smo imali značajna ulaganja iz Kipra u Srbiju, nadamo se da ona bude veća, ali nadamo se da će i broj turista iz Srbije rasti kako se životni standard bude povećavao”, rekao je Vučić.\nPoručio je da uvek računamo na podršku Anastasijadisa i njegovo pravdoljublje, te da on perfektno razume našu poziciju, i da se zato uzdamo u podršku Kipra.\nPredsednik je naglasio i da ćemo nastaviti naš evropski put, za koji je ocenio da je težak – naročito zbog poglavlja 35, koje se tiče Kosova i Metohije.\n“Nijedna druga zemlja nije imala sličan uslov, ali se nadam da ćemo i tu uspeti da pronađemo rešenje koje će biti relativno zadovoljavajuće za sve”, rekao je Vučić.\nDodao je da je sa kiparskim kolegom dogovoreno da se konsultuju oko svih regionalnih pitanja. Razgovaraćemo što češće i ustanoviti modele bliže saradnje u daljem periodu, kaže Vučić.\nAnastasijadis: Budućnost Srbije nesumnjivo u EU\nNikos Anastasijadis je zahvalio Vučiću na podršci koju Srbija pruža celovitosti Kipra i istakao da Kipar ne priznaje jednostrano proglašenu nezavisnost Kosova.\nPoručio je da Srbija i Kipar dele duboko ukorenjene istorijske, kulturne i verske odnose, te da je saradnja dveju zemalja zagarantovana.\n“Zagarantovana je i obostrana volja za dalje produbljivanje saradnje u interesu naših naroda”, rekao je Anastasijadis i poručio da će krajem godine na Kipru biti organizovan poslovni forum u cilju jačanja saradnje kako u privrednom, tako i u trgovinskom i turističkom sektoru.\nDodao je da je sa predsednikom Vučićem razgovarao o evropskom putu Srbije.\n“Razgovarali smo i o pregovorima koje Beograd vodi, a koji predstavljaju dug i bolan proces. Imajući u vidu značajan napredak koji je Srbija ostvarila, nemam nikakvu sumnju da će budućnost Srbije biti u Evropi”, dodao je Anastasijadis.\nIstakao je spremnost Kipra da sa Srbijom podeli svoje iskustvo i znanje što se tiče harmonizacije i usklađivanja sa evropskim tekovinama.\n“Kosovska nezavisnost nezakonita”\nIstakavši da je Kipar partner EU i prijateljska zemlja Srbiji, Anastasijadis je rekao da je uveren da će Evropski savet narednog juna, kada bude odlučivao o napretku Srbije, izvršiti “ozbiljniju evaluaciju” i izvući zaključke koji će ohrabriti vladu u Beogradu da nastavi sa reformama.\n“Prijatelju predsedniče, možete se osloniti na našu snažnu podršku teritorijalnom integritetu Srbije. Republika Kipar ne priznaje jednostrano proglašeno Kosovo sve dok je na snazi Rezolucija (1244)”, rekao je kiparski predsednik i dodao da je sve dok je ta rezolucija na snazi “jednostrano proglašenje kosovske nezavisnosti će biti nezakonito”.\nVisoki gost sa Kipar je rekao i da je srpskog kolegu obavestio o dešavanjima oko kiparskog pitanja i izazovima u Egejskom moru.\n“S naše strane spremni smo da nastavimo pregovore od trenutka kada su poslednji put prekinuti i u tome sam, ponavljam, odlučan sve dok se dijalog vodi pod okriljem UN, a čiji krajnji cilj je pronalaženje rešenja koje će stvoriti nezavisnu državu, što će podrazumevati povlačenje svih vojski koje su okupirale našu teritoriju, da bismo mogli da funkcionišemo kao normalna država”, rekao je Anastasijadis.\nSlanje izaslanika koji će doći na Kipar je za kiparskog predsednika prilika kroz koju se, kako kaže, vidi mogućnost postizanja cilja kroz ponovno vraćanje na pregovore.\n“Naš cilj je iskazivanje konačnog rešenja za Kipar na osnovu evropskih tekovina i pravila Saveta bezbednosti. Želimo da nađemo rešenja koja neće odmoći dvema nacijama da se ujedine, čime bi se omogućio miroljubiv i bolji život na Kipru”, rekao je Anastasijadis uz isticanje, kako je rekao, duboke zahvalnosti za punu podršku Srbije teritorijalnom integritetu i jedinstvu Republike Kipar.\nZahvalio je i odao priznanje Srbiji za doprinos srpskog naroda kroz prisustvo naših misija na Kipru.\nPredsednik Srbije je ranije danas ispred Palate “Srbija” dočekao Anastasijadisa, a usledili su tet-a-tet sastanak, kao i plenarni razgovori.\nTags: aleksandar vucic, INFO 24, info24, kipar, kosovo, Nikos Anastasijadis, srbija


Sirija: Ubijen najvažniji iranski general za područje Halepa\nNaslovnica NAJNOVIJE Svijet Sirija: Ubijen najvažniji iranski general za područje Halepa\nIran, Šam – Iranski mediji objavili su da je brigadni general Muhammed Ali Muhammed Husejni, komandant specijalne jedinice Iranske revolucionarne garde, koja djeluje u Halepu poginuo jučer (subota, 29.10.216.) u Halepu. Brigadni general Muhammede Husejni, bio je jedan od najvažnijih iranskih zapovjednika u području Halepa.\nKomandant Revolucionarne garde u gradu Kazerun, provincija Fars, u Iranu, izdao je saopćenje u kojem je objavio pogibiju Husejnija ne spominjući mjesto i datum pogibije, kako prenose iranski mediji.\nUz vijest o Husejnijevoj pogibiji, iranski mediji pišu da je brigadni general Muhammed Husejni bio komandant jedinice komandosa Sedždžad, u sastavu Iranske revolucionarne garde. Također, ističu da je bio ključna figura u borbama protiv opozicije u okolini Halepa, u operaciji razbijanja opsade gradova Nubul i Zehra sjeverno od Halepa. A navode i da je veteran iransko-iračkog rata, da je učestvovao u operacijama iranskih snaga protiv kurdskih pobunjenika u zapadnom Iranu.\nVijest o pogibiji ovog visoko rangiranog oficira Iranske revolucionarne garde dolazi svega nekoliko dana od pogibije još jednog iranskog generala. General-major Gulam Rida Sumaji, poginuo je prošle srijede, također, u Halepu, tokom sukoba sa snagama protivnika Beššara Asada, na čijoj strani ce bore iranci i brojne paramilitarne šiijske grupe kontrolirane od strane Irana.\nU posljednjih nekoliko mjeseci Iran je u borbama na području Halepa izgubio desetine pripadnika specijalnih jedinica Iranske revolucionarne garde, među njima i brojne oficire različitog ranga.\nU medijima se navodi podatak da je od septembra prošle godine u borbama na području Halepa poginulo preko 450 pripadnika specijalnih iranskih jedinica iz sastava Revolucionarne garde.


RTS\t27.11.2008 05:20\nSednicu je otvorio šef UNMIK-a Lamberto Zanijer, koji je predstavio izveštaj generalnog sekretara UN, koji uključuje šest tačaka sporazuma sa Beogradom, kao i će u garancije da će Euleks u potpunosti poštovati rezoluciju 1244 i delovaće pod autoritetom i u statusno neutralnom okviru UN.\n"Skoro deceniju posle kraja konflikta, Kosovo je i dalje podeljeno društvo...Srbi i Albanci žive zajedno, na prvi pogled mirno. Ali potencijal za konflikt postoji...Međunarodna zajednica treba da se angažuje kako bi se obezbedili uslovi za povratak, koji su na najniljem nivou od 2000. godina, kao i sloboda kretanja", rekao je Zanijer.\nZanijer je, takođe, izvestio ambasadore najmoćnijeg tela svetske organizacije o procesu rekonfiguracije UNMIK-a u tri faze, odnosno koncentrisanju akcija misije svetske organizacije na sredine u kojima većinsko stanovništvo čine nealbanci, odnosno Srbi.\nDugo odlagana sednica, održava se svega dva dana nakon što je šef UN predstavio novi izveštaj o stanju na Kosovu, o čijem su se sadržaju, prethodno, dogovorili Beograd i svetska organizacija, dok su ga predstavnici kosovskih Albanaca, bez velikog razmišljanja, odbacili.\nDiplomati petnaestočlanog tela definisali su proteklih dana pojedinosti predsedničkog saopštenja koje će, ukoliko bude usvojeno, predstavljati znak za početak raspoređivanja Euleksa.\nRusi upozoravaju na moguće opstrukcije Prištine\nPo prvi put nakon dužeg vremena svih 15 država članica Saveta bezbednosti bilo je jedinstveno, ovaj put u podršci planu generalnog sekretara UN. Ipak, iza podrške sporazumu Beograda i svetske organizacije, ostale su i duboke podele oko legitimnosti jednostrano proglašene nezavisnosti Kosova.\n"Drago mi je što je Savet bezbednosti jedinstven u podršci ovom planu...Ali, Kosovo je nepovratno nezavisno i nedeljivo", reka je zamenica ambasadora Velike Britanije, Karen Pirs.\nZamenik ruskog ambasadora pri UN Igor Ščerbak upozorio je da "ilegalno jednostrano proglašenje nezavisnosti Kosova, nije rešilo ni jedan od problema" koje je zapad navodio kao razloge za podršku takvom potezu lidera kosovskih Albanaca\n"Pozdravljamo šest tačaka generalnog sekretara, ali sada se postavlja pitanje sprovođenja, jer imamo informacije da će Priština pokušati da sabotira taj sporazum", rekao je ruski diplomata.\nFrancuski ambasador Žan Moris Riper i američka predstavnica Rouzmari Dikarlo komplikovanim diplomatskim rečnikom podržali su plan Ban Ki-muna, pozdravljajući napor generalnog sekretara UN pronađe rešenje koje bi vodilo raspoređivanju Euleksa na Kosovu, ali i jasno izraženoj volji Srba i Albanaca da sa misijom EU sarađuju.\nDikarlo je, istovremeno, pružila garancije srpskom ministru u vezi položaja srpske zajednice na Kosovu.\nSličan stav zauzele su i Belgija, Hrvatska i Italija, koje su pohvalile Beograd i Prištinu da su, uprkos očiglednim razlikama, pokazali izvesnu dozu pragmatizma, napominjući sa "kompromis u ovakvim situacijama nikada nije lak".\nKosovskim problemom, kako se čini, najdublje se bavio predstavnik Južne Afrike, koji je ambasadore Saveta bezbednosti upozorio na mali broj povratnika, te pozvao Prištinu i Beograd na direktan dijalog, navodeći da jedino takav potez može voditi ka "zaključivanju poslednjeg poglavlja balkanskih ratova".\nSrbija podržala plan generalnog sekretara UN\n"Nakon meseci teških pregovora, zadovoljstvo mi je da kažem da smo postigli dogovor. Njegove odredbe su iznete u izveštaju koji je pred nama. Naš dijalog će se nastaviti, a Srbija će i dalje biti konstruktivna, držeći se čvrsto svog principijelnog stava o Kosovu koji se zasniva na Ustavu naše zemlje i na Rezoluciji 1244", rekao je šef srpske diplomatije Vuk Jeremić.\nJeremić je ocenio da taj dogovor stvara uslove za zaštitu Srba i ostalih teško ugroženih zajednica na Kosovu, i potvrđuje činjenicu da Republika Srbija ostaje nezaobilazan činilac samouprave na Kosovu.\n"Opredeljenje Srbije da podrži produbljeno angažovanje Evropske unije u bilo kom svom delu, uključujući Kosovo, nikad nije bilo dovedeno u pitanje. Evropska unija može i treba da pomogne pri izgradnji preko potrebnog institucionalnog i socijalnog tkiva naše južne pokrajine. To dosad nije bilo moguće zbog načina na koji je rekonfiguracija otpočela"; rekao je šef srpske diplomatije.\n"Eksplicitni jezik izveštaja potvrđuje statusnu neutralnost EULEX-ovog angažmana, što je garancija da nijedan deo njegovog mandata ne može biti zasnovan na Ahtisarijevom planu za kosovsku nezavisnost - koji je Republika Srbija odbila, i koji „Savet bezbednosti nikad nije odobrio", kako se navodi u izveštaju koji je danas pred nama.\nRepublika Srbija stoga pozdravlja izveštaj Generalnog sekretara", rekao je Jeremić, koji je pozvao Savet bezbednosti da podrži taj dokument, ali i kosovske Albance ne suprotstavljaju volji međunarodne zajednice.\n"Srbija, celovita Srbija, sa Kosovom u svom sastavu, će postati član Evropske unije u nekoliko narednih godina. Mi ćemo se priključiti Evropskoj uniji visoko uzdignute glave,sa očuvanim suverenitetom i teritorijalnim integritetom", rekao je Jeremić.\nCeo govor ministra Jeremića možete pročitati ovde.\nAlbanci odbacili plan\nKosovski ministar spoljnih poslova Skender Hiseni odbacio je plan Ban Ki-muna, navodeći da je takav dokument neprihvatljiv, jer je "u suprotnosti sa ustavom Kosova".\nHiseni je ponovio ranije stavove vlasti u Prištini da će nastaviti saradnju sa EU, SAD i NATO, ne pominjući međutim Ujedinjene nacije.\n"Kosovo podržava brzo raspoređivanje Euleksa u skladu sa mandatom koji proističe iz Deklaracije o nezavisnosti, Ahtisarijevim planom, Ustavom Kosova, Akcionim planom te pozivom kosovskih institucija da se Euleks rasporedi na Kosovu", rekao je Hiseni.\n"Sledeći moje instrukcije, moj specijalni predstavnik uključen je u pripreme EU za preuzimanje veće uloge na Kosovu u oblasti vladavine prava. Euleks će u potpunosti poštovati rezoluciju 1244 i delovaće pod autoritetom i u statusno neutralnom okviru UN", navodi se u Banovom izveštaju.\nGeneralni sekretar UN je, takođe, naveo da će raspoređivanje Euleksa širom Kosova biti sprovedeno uz blisku saradnju sa svim relevantnim zainteresovanim stranama, uzimajući u obzir specifične okolnosti i interese svih zajednica i uz koordinaciju sa UNMIK-om.\nU Banov izveštaj uključeno ke i šest tačaka sporazuma sa Beogradom, prema kojima će, u srpskim sredinama na Kosovu, biti otvorene policijske stanice i podstanice, pod postojećim sistemom komandovanja i pod nadzorom međunarodne policije.\nIstovremeno, Kosovo će nastaviti da funkcioniše kao jedinstvena carinska celina, ali će međunarodni carinici, u skladu sa rezolucijom 1244, biti raspoređeni na dva pralaza na administrativnoj granici sa Srbijom. Ti carinici će raditi u skladu sa procedurama koje su u saglasnosti za Rezolucijom 1244.\nGeneralni sekretar UN je rekao da je u razgovorima koji su prethodili podnošenju izveštaja postignuta saglasnost da vladavina prava bude sprovedena na čitavoj teritoriji Kosova, kao i da pristup pravdi bude jednak za sve, nevezano za nacionalnu pripadnost, te uz konstataciju da će imenovanje tužilaca i sudija "oslikavati" lokalne zajednice.\n"Diskusijom se došlo do zaključka da je potrebna bliska saradnja oko najvažnijih infrastrukturnih pitanja, uključujući železnicu, puteve, vodosnabdevanje i snabdevanje električnom energijom. Mnoga od ovih pitanja od vitalnog su značaja za pripadnike svih zajednica i izostanak praktičnih dogovora o saradnji stvara enormne probleme", navodi se u Banovom izveštaju.\nNeophodna zaštita crkava\nMeđunarodna zaštita Srpske pravoslavne crkve mora se nastaviti, naveo je Ban Ki-mun, naglašavajući da je dijalog pokazao jedinstvenu podršku principima zaštite kulturnog nasleđa SPC, insistirajući na uspostavljanju zaštitnih aranžmana za najznačajnije objekte, obezbeđenje sigurnosti sveštenika, uključujući i izuzimanje SPC iz sistema naplate poreza na dodatu vrednost. akciza, carina, te definisanje modaliteta za rekonstrukciju objekata i vraćanje predmeta od istorijskog značaja.\nPrištinske četiri tačke, kojima se odbacuje sporazum između Srbije UN, u izveštaju generalnog sekretara UN navedene su u aneksu, bez posebnog komentara. "Mi, Vlada Republike Kosovo, podržavamo brzo raspoređivanje Euleksa u skladu sa mandatom koji proističe iz Deklaracije o nezavisnosti, Ahtisarijevim planom, Ustavom Kosova, Akcionim planom te pozivom kosovskih institucija da se Euleks rasporedi na Kosovu", navodi se u dokumentu vlasti u Prištini.


13.01.2022 u 09:16\nOsam država, među kojima Iran, Sudan i Venecuela, izgubilo je pravo glasa u UN zbog prevelikog duga prema organizaciji, izjavio je generalni sekretar Antonio Gutereš. Ukupno 11 država članica trenutno kasni sa plaćanjem doprinosa u skladu sa članom 19 Povelje UN, naveo je Gutereš u pismu članovima Generalne skupštine u čiji je uvid danas imala agencija Frans pres. Član 19 predviđa suspenziju prava glasa Generalnoj skupštini za svaku zemlju čiji je iznos zaostalih obaveza jednak ili veći od doprinosa koji je platila u poslednje dve godine. Ako je do neplaćanja došlo "zbog okolnosti koje su van kontrole", država može ipak da zadrža svoje pravo glasa, što je ove godine slučaj za tri zemlje - Komorima, Sao Tome i Prinsipeom, i Somalijom, naveo je Gutereš. Pored Irana, Sudana i\n30.12.2021 u 09:12\nJanša: Srbiji i Ukrajini treba perspektiva članstva u EU\nLjUBLjANA - Ukrajina i Srbija imaju evropsku perspektivu jer su u Evropi i tu će uvek ostati, ali one žele perspektivu članstva u EU, a to je bilo teško napisati u dokumentima i za to se trebalo izboriti, izjavio je premijer Slovenije Janez Janša."Posebno ima mnogo oportunizma kada se radi o zapadnom Balkanu", rekao je Janša, čija zemlja završava predsedavanje EU. Otkrio je i šta mu je rekao jedan od evropskih lidera. "Neću mu reći ime, čak je u raspravi rekao: ''Zašto bismo ih uveli u Evropsku uniju, kad su nam ovako jeftiniji kao radna snaga?'', preneo je Janša slovenačkoj televiziji, navodeći kako i u nekim starim članicama EU preovladava uskogrudost ili "nacionalistički interesi" koji preovladavaju nad vizijom slobodne, mirne i ujedinjene Evrope.\n02.10.2021 u 22:14\nSlovenija iznela novi predlog o proširenju EU na Zapadni Balkan\nEvropska unija bi do kraja decenije trebalo da se proširi na čitav Zapadni Balkan, prema predlogu Slovenije koji predstavlja iznenađenje za članice pre samita sledeće nedelje. Slovenija, koja trenutno predsedava Savetom EU, iznela je u petak ideju o brzom priključenju zemalja, uključujući Srbiju i Bosnu i Hercegovinu, neposredno uoči sastanka evropskih lidera na kojem će se razgovarati o proširenju Unije, piše „Fajnenšel tajms“. Kako se navodi, predlog iznet na sastanku ambasadora u Briselu, iznenadio je ostale zemlje članice, a neke su ga opisale kao potpuno nerealan, s obzirom na ekonomske i političke izazove u regionu. Proširenje spada u visoko osetljiva pitanja za EU, koja je podeljena oko pitanja brzine kojom bi zemljama trebalo dozvoliti pridruživanje, a istovremeno je pod\nHoće – hoće, neće – neće, hvala im, poručio je Aleksandar Vučić, a teško da je i mogao nešto drugo, komentarišući činjenicu da EU i dalje ne otvara nova poglavlja sa Srbijom, odnosno klaster, kao što i ne počinje pregovore s drugim zemljama ovog regiona. Zvaničnici Srbije tvrde da je urađeno sve što je traženo iz Brisela, ali da od druge strane jednostavno nema pozitivne reakcije. Ipak, prema Vučićevim rečima, Srbija će nastaviti da radi u istom pravcu – zbog sebe. „Mi smo na evropskom putu”, dodao je on u izjavi pre nekoliko dana pošto je obelodanjeno da članice EU opet nisu postigle konsenzus o tome da se bilo ko sa zapadnog Balkana pomeri s mrtve tačke na svojim evrointegracijskim putevima. Ministar za evropske integracije Jadranka Joksimović utehu nalazi u predstojećoj međuvladinoj\n17.03.2021 u 09:27\nČetiri principa nove metodologije pristupanja EU\nBRISEL – Evropski komesar za proširenje Oliver Varhelji, predstaviće danas u Briselu zemljama članicama EU dokument kojim se predlaže način primene nove, revidirane metodologije u pristupnom procesu Srbije. Tzv. „non pejper”, u koji je Tanjug imao uvid, naglašava da predložene promene, u okviru revidirane metodologije, moraju biti primenjene u okviru postojećeg pregovaračkog okvira i uz saglasnost Srbije, na čemu je Beograd insistirao. Ističe se i da revidirana metodologije mora da bude u obostranom interesu, kako Srbije, tako i zemalja članica. Dokumentom su predstavljena četiri osnovna principa budućeg procesa pristupnog procesa Srbije EU. Prvi, insistira se na kredibilnosti procesa i još više fokus stavlja reforme u oblasti vladavine prava. Konstatuje se da „nova\n30.09.2019 u 12:55\nPotpredsednica vade i funkcionerka SNS Zorana Mihajlović izjavila je danas da bi premijerka Ana Brnabić, ako pristupi toj stranci, bila veliko pojačanje. Pojedini mediji su preneli da će se Brnabić 21. oktobra, na 11. godišnjicu Srpske napredne stranke, učlaniti u tu partiju. „Ako je tačna informacija da će Ana postati član SNS, mislim da je to odlično, da konačno SNS dobije takvo pojačanje”, rekla je ona tokom obilaska radova na rekonstrukciji pruge Jajinci-Mala Krsna i na izgradnji deonice obilaznice oko Beograda od Ostružnice do Bubanj potoka. Svi koji žele da pomognu da se Srbija razvija i da učinimo sve što možemo, dobrodošli su, poručila je Mihajlović. Na pitanje novinara da prokomentariše navode medija da će pet ili šet ministara u vladi biti promenjeno pre izbora,\n29.08.2019 u 13:05\nBrisel će tražiti raskid sporazuma Srbije sa Evroazijskom ekonomskom unijom\nBRISEL – Srbija će morati da raskine novi trgovinski sporazum sa ruskom Evroazijskom ekonomskom unijom kada se pridruži Evropskoj uniji, saopšteno je iz Evropske komisije. „Srbija može da uđe u sporazume sa drugim državama ili organizacijama pre ulaska u EU. Međutim, u kontekstu pregovora u pristupanju, Srbija se obavezala da će se povući iz svih bilateralnih sporazuma o trgovini na dan ulaska u EU”, saopštila je Komisija, prenosi „EU obzerver”. Istu poruku poslao je i predsedavajući Odbora Evropskog parlamenta za spoljne poslove Dejvid Mekalister: „Tekst sporazuma o slobodnoj trgovini sa Rusijom trebalo bi da ima i izlaznu stavku, što bi garantovalo da Srbija može da se povuče iz sporazuma po njenom pristupu EU”. Sporazum o slobodnoj trgovini između Srbije i Rusije postoji od\n25.01.2022 u 10:16\nKirjos i Kokinakis u polufinalu dublova na Australijan openu


Ruska strategija — ekonomska bezbednost za ceo svet - Sputnjik Srbija\n21:59 07.12.2016 (osveženo 15:19 08.12.2016) Preuzmite kraći link\nPosle nove ruske spoljnopolitičke strategije, dva dana posle donošenja doktrine informativne bezbednosti, Rusija je donela i strategiju ekonomske bezbednosti zemlje.\nNa sednici Saveta bezbednosti koji je usvojio strategiju predsednik Vladimir Putin je poručio da će Vlada i Centralna banka i dalje posvećivati posebnu pažnju finansijskoj i bankarskoj stabilnosti, a kao jedan od zadataka naveo je napor da ruske kompanije ne odlaze pod strano upravljanje.\nOn je istakao i potrebu da se usavršavaju metode zaštite od sajber napada na finansijski sistem, kao i jačanja mera čiji je cilj sprečavanje nelegalnog iznošenja novca van zemlje.\nEkonomista Miladin Kovačević strategiju vidi kao prirodan sled događaja, s obzirom na globalnu ekonomsku i političku situaciju. Strategija pre svega podrazumeva smanjivanje ili optimalizaciju rizika na globalnom, pa i na unutrašnjem planu do mere do koje je to moguće, a očigledno je da je globalni rast poprilično krhak, kaže Kovačević za Sputnjik.\n„MMF ga ocenjuje na 3,1 odsto ove godine, sledeće na sličnom nivou, ali treba reći da deo njega potiče od tzv. novorastućih ekonomija, pre svega Kine, Indije, ali i Rusije i Brazila, dok su ekonomije razvijenih zemalja i dalje na nivou mršavog rasta, na nivou od 1,6 u Evropskoj uniji. SAD su nešto jače, oko dva odsto, ali sve zajedno razvijene ekonomije i dalje više stagniraju, nego što se oporavljaju, jer je rast praćen raznim rizicima zbog starenja stanovništva, velikih socijalnih opterećenja. Na globalnom planu ponovo se javljaju i protekcionizam i trgovinske barijere. Teško je održati kurs liberalne trgovine, održati pod kontrolom rizične faktore, a najrizičniji su politički“, kaže Kovačević.\nOn podseća da je to posebno uočljivo zbog migrantske krize i ratnih dešavanja na Bliskom i Srednjem istoku. Podseća da je taj region izuzetno važan za ekonomiju sveta, posebno zbog snabdevanja energentima, a energetska stabilnost je vrlo važna za ekonomsku.\n„Energetska stabilnost je povezana sa ekonomskom, a pomenuta žarišta sa evropskim. Sve je povezano. Evropska žarišta su povezana sa onima na Istoku, pa ’desni talas‘ u Evropi može biti vrlo nepovoljan za opstanak evropskih integracija i same Unije“, upozorava ekonomista.\nOn kaže da je Rusija, bez obzira na trenutne okolnosti, nedeljiva od globalne ekonomije i da je dobro što razmatra mere zaštite ekonomske bezbednosti do 2030. godine, dugoročno, što nije karakteristično za tu zemlju.\n„Rusija verovatno razmatra ekonomsku bezbednost s aspekta amortizacije rizika koji mogu doći izvana, ali ne mislim da njome gradi bilo kakav polaritet, naprotiv, reč je o težnji da se radi na tome da se popravi globalna ekonomska bezbednost. Da se amortizuju rizici koji dolaze iz sfere politike, trgovine, segregacija, zona zahvaćenih konfliktima, terorizmom. Rusija traži za sebe najpovoljnije strateške pravce na kojima će izgraditi mehanizme amortizacije rizika“, zaključuje Kovačević.\nProfesor Ruskog ekonomskog univerziteta „Plehanov“ i član Ruske akademije prirodnih nauka Konstantin Andrijanov za Sputnjik navodi tri prioriteta koja bi, prema njegovom mišljenju, trebalo imati na umu kada je reč o razvoju ekonomije. To su pre svega jačanje finansijske bezbednosti i privredni rast, ali što se tiče privrede, situacija je veoma komplikovana, kaže Andrijanov.\n„Zabrinjava istrošenost proizvodnih kapaciteta, posebno u prerađivačkoj industriji. Kada je reč o industriji alata, Rusija uvozi do 90 odsto proizvoda, na šta je ukazao i premijer Medvedev. Naravno da su potrebne mere za podsticaj domaćih proizvođača, jer je ovakva situacija direktna pretnja ekonomskoj bezbednosti zemlje. Još jedan problem koji je neophodno rešavati jeste visoka zavisnost ruske valute i celokupnog finansijskog sistema od situacije na svetskom tržištu sirovina“, kaže Andrijanov.\nOn ističe da je ništa manje važan razvoj socijalne sfere, odnosno ulaganje u „ljudski kapital“, povećanje standarda građana, ulaganja u obrazovni i zdravstveni sistem. Inače, ekonomska pitanja obuhvaćena su i novom spoljnopolitičkom doktrinom Rusije, gde se među zadacima ističe i stvaranje povoljnih uslova za stabilan rast i podizanje konkurentnosti ruske privrede, njena tehnološka obnova, kao i podizanje standarda stanovništva.\nIstiče se i da je nedopustiva diskriminacija ruskih roba, usluga i investicija, a takođe ukazuje da je zaštita interesa ruskih kompanija na svetskoj sceni važan deo doktrine spoljne politike.\nRusija će reagovati na kanadske sankcije krimskim poslanicima\nglobalno tržište, ekonomski rast, strategija, ekonomija, EU, Miladin Kovačević, Vladimir Putin, Kina


Auto servisi - Električna asistencija volana - Drugi deo\nTehnički saveti | 2019-08-16 12:32:42\nU prošlom broju magazina Autoservisi, pisali smo o konstrukciji i radu električnog servo volana kod modela Hyundai i30. U ovom broju ćemo se baviti komunikacijom između električnog serva volana (EPS – Electric Power Steering) i ostalih sistema na vozilu, kao i bezbednosnim sistemima, ugrađenim u sistem radi zaštite vozača u slučlaju električnog otkaza, a pogledaćemo i neke karakteristične kodove grešaka ovog sistema.\nSistem električne asistencije volana, pruža raznovrsne mogućnosti za poboljšanje bezbednosti, komfora i dinamike vozila. Pored asistencije vozaču koja zavisi od brzine vozila, smanjene potrošnje energije, asistencije prilikom brzog prolaska kroz krivine, upozorenja vozaču da može doći do podupravljanja ili predupravljanja, sistem takođe može omogućiti i samostalno parkiranje i vožnju bez asistencije vozača.\nNa modelu Hyundai i 30, sistem koristi tri vrste informacija, koje prima preko CAN komunikacije od ostalih kontrolnih jedinica na vozilu.\nAsistencija u zavisnosti od brzine vozila – kako se brzina vozila povećava, smanjuje se asistencija električnog motora.\nAktivno vraćanje točkova – Pri brzinama do 40 km/h, sistem će aktivno asistirati u vraćanju točkova u početni položaj.\nPomoć stabilnosti – Deo funkcije Sistema kontrole stabilnosti (ESP). Informacije o pojavi predupravljanja ili podupravljanja će uticati na jačinu asistencije elektro motora, ukoliko je volan okrenut u neodgovarajućem smeru. Praktično sistem će pokušati da “natera” vozača da popusti.\nSistem električne asistencije volana se nalazi na CAN mreži i to na brzoj CAN C mreži preko koje perima sledeće informacije:\nStatus motora (motor radi ili ne radi)\nU isto vreme na CAN komunikaciju, kontrolna jedinica servo volana šalje sledeće podatke:\nPoložaj volana (sensor ugla volana)\nBrzina okretanja volana\n(obe ove informacije koristi sistem za stabilnost vozila (ESP).\nNa dijagnostičkom uređaju se može videti veliki broj parametara za ovaj sistem (naravno u zavisnosti od samog dijagnostičkog uređaja). Većina podataka i parametara je jasna i očigledna, ali neki od njih zaslužuju posebno objašnjenje.\nKalibrisano odstupanje senzora ugla volana (Calibrated steering angle offset)\nOvaj parametar predstavlja razliku između idealnog (setovanog) nultog položaja volana i centralne pozicije volana proračunate na osnovu poređenja broja obrtaja točkova. Odstupanje do pet stepeni je prihvatljivo za kontrolnu jedinicu, a veća odstupanja zahtevaju ponovnu kalibraciju.\nProcenat rasterećenja (Percentage of de-rating)\nUkoliko temperatura kontrolne jedinice dostigne 85 °C, smanjiće se struja aktiviranja motora. Vrednost prikazana u parametrima je pomalo zbunjujuća, jer prikazana vrednost od 100% prikazuje normalno funkcionisanje Sistema kada je moguće ostvariti i maksimalnu amperaću na motoru od 78 A. Maksimalni stepen rasterećenja je 40%, kada se struja smanjuje na maksimalnih 31 A, da bi se smanjilo opterećenje kontrolne jedinice serva volana.\nUkoliko dođe do otkaza servo funkcije, volan se i dalje može okretati, samo uz mnogo veći napor, tako da otkaz može dekocentrisati ili zbuniti vozača. Potpuni otkaz može da se desi zbog problema sa motorom, njegovim senzorima ili zbog gubitka napajanja.\nSistem ima samo pet pinova na konektoru:\nStalan plus sa akumulatora\nNapajanje sa kontakt brave\nZaštitni relej i relej motora se aktiviraju kada se da kontakt. Sam kontakt nije izvor napajanja releja, već samo signal da je dat kontakt i da sistem treba da bude spreman. Aktivacijom oba releja, motor može da pruži asistenciju i to će raditi sve dok se ne ispune svi sledeći uslovi:\nNe postoji više napajnje sa konatkt brave\nPreko CAN komunikacije, dobija se informacija da je brzina vozila manja od tri km/h\nPreko CAN komunikacije, dobija se informacija da je broj obrtaja motora ispod 500 obrtaja u minuti.\nSva ova tri uslova, garantuju da je vozilo zaustavljeno, da motor ne radi i da je kontakt skinut, tako da je bezbedno isključiti sistem.\nSituacije u kojoj nisu ispunjeni gore navedeni uslovi su:\nGubitak CAN komunikacije u vožnji\nGubitak signal sa kontakt brave u vožnji\nGubitak i CAN signal i signal sa kontakt brave u vožnji\nU svim ovim slučajevima, sistem će nastaviti da radi. Sistem mora biti tolerantan na električne probleme zbog bezbednosti u vožnji. Ukoliko se izgubi signal sa kontakt brave, a brzina vozila je veća od 3 km/h ili je broj obrtaja motora iznad 500 obrtaja u minuti, barem četiri sekunde nakon gubitka signal sa kontakt brave, sistem nastavlja sa radom. Zbog bezbednosti, upozoravajuća lampica za EPS (Electric power steering) sistem se neće upaliti do sledećeg ciklusa vožnje.\nU slučaju otkaza CAN komunikacije u vožnji, sistem nastavlja da radi, ali će se EPS upozoravajuća lampica upaliti. Sistem će nastaviti da radi još jedan minut nakon skidanja kontakta, a nakon ponovnog davanja kontakta, ukoliko i dalje CAN komunikacija ne funkcioniše, sistem će raditi bez obzira da li motor radii li ne.\nKakvi problemi se dešavaju u praksi.\nSistem može da zapiše 32 različita koda greške (DTC), ali se sve te greške načelno mogu podeliti u dve grupe.\nNestalne greške koje se javljaju tokom rada sitema, kao što su:\nC1261 ASP not calibrated (položaj volana nije kalibrisan) – greška se javlja ukoliko napon napajanja padne prenisko tokom rada sistema ili ukoliko se raskači akumulator dok je dat kontakt.\nC1603 Derating / EPS thermal protection (rasterećenje / termalna zaštita sistema) – jako česta žalba vozača, jer rasterećenje dovodi do osetljivog pada performansi sistema.\nC1653/54 Voltage to high/low (preveliki/premali napon), javlja se zbog niskog napona na akumulatoru ili zbog startovanja automobile preko kablova.\nTrajne greške koje zahtevaju zamenu:\nC2400 Motor failure (otkaz motora) – sistem je prepoznao kratak spoj ili prekid u namotajima motora ili otkaz senzora broja obrtaja ili položaja motora\nC1290 Torque sensor failure (otkaz senzora obrtnog momenta) – grečka može biti posledica ili električnog problema sa ožičenjem ili problem u optičkom sistemu senzora.\nNEKA BUDE POBEDA\nNemački auto servisni koncept Motoo u Srbiji\nUticaj interneta na prodaju auto delova


Kada su u pitanju intervencije iz domena plastične i estetske hirurgije i tretmana, u Specijalnoj hirurškoj bolnici „Hirurgija dr Drašković“ se trudimo da pratimo trendove, i da u svojoj praksi primenjujemo najsavremenije metode, tehnike, opremu i iskustva. Sa zadovoljstvom možemo reći da smo jedini ovlašćeni distributeri i jedina klinika na kojoj se primenjuje Brava + TAM procedura prirodnog povećanja grudi, zatim da se u našoj praksi koristi Vistabel Botoks, koji je jedini registrovani botoks u Srbiji, kao i da se u bolnici primenjuje metoda podmlađivanja lica plazmom obogaćenom trombocitima , kao jedna od najboljih procedura iz ove oblasti.\nU tekstovima na sajtu posvećenim intervencijama i tretmanima iz ove oblasti možete pronaći dosta korisnih informacija, a ako vam neka informacija, oko bilo koje procedure ili tretmana bude nedostajala slobodno nas kontaktirajte putem maila, brojeva telefona ili kontakt forme date na našoj stranici kontakt. Specijalisti hirurške bolnice će Vam odgovoriti u najkraćem mogućem roku.\nTretmani i procedure koje se sprovode u hirurškoj bolnici iz domena estetske medicine i hirurgije:\nPopunjavanje bora i korekcija i povećanje usana hijaluronskim filerima\nHijaluronske filere u bolnici „Hirurgija dr Drašković“ primenjujemo na više mesta u kliničkoj praksi. O samim filerima više možete pročitati na stranici Hijaluronski fileri a o njihovoj primeni na stranicama Popunjavanje bora hijaluronskim filerima i Povećanje i korekcija usana hijaluronom .\nPodmlađivanje lica plazmom obogaćenom trombocitima\nOvo je jedna od savremenijih procedura kojom se može uticati na izgled kože lica, te izazvati poboljšanje na teksturi i tonusu kože. Više o samoj proceduri možete pročitati na stranici Podmladjivanje lica plazmom obogaćenom trombocitima .\nPrimena Botoksa u terapeutske svrhe\nU Specijalnoj bolnici na stručan naši stručnjaci vrše primenu botoksa u terapeutske svrhe. Napominjemo da u praksi koristimo Vistabel botoks, koji je jedini registrovani botoks u srbiji. Više o botoksu i tretmanima njime možete pročitati na stranicama Botoks , Uklanjanje bora , Bore na licu , Bore na celu , Bore oko usana, Bore oko ociju , Botoks protiv pojacanog znojenja - hiperhidroze .\nIntervencije iz domena estetske hirurgije\nPovećanje grudi prirodnim putem uz primenu Brava + TAM procedure


Kragujevac, 26. januar 2019.\nU Kragujevcu je večeras, po vema hladnom vremenu održan četvrti protest građana "Jedan od pet miliona" na kome je ponovljen zahtev za ostavke predsednika Srbije Aleksandra Vučića i Vlade Srbije.\n"Ustala je Toplica, ustala je Šumadija, ustala je Srbija. Jedini naš zahtev su vaše ostavke i to što pre jer više nemamo vremena za gubljenje. Kuršumlija je već predala zahteve predsedniku Vučiću i dala mu rok od 14 dana za odgovor. Posle toga krećemo još žešće. Dosta nam je parade idemo na blokade", rekao je Milošević, koji je i predsednik Udruženja boraca Srbije "Gvozdeni puk".\nOn je rekao da nakon Vučićeve ostavke treba formirati prelaznu vladu, koja će organizovati fer i poštene izbore kako bi se narodu vratila uzurpirana država.\nMilošević je ocenio da je uključivanjem u protest velikog broja gradova olakšan posao ministru unutrašnjih poslova Nebojše Stefanovića, koji više ne mora da "broji građane već gradove".\n"Za izbore treba spremiti jednu listu, koja se može zvati "Jedan od pet milona", ali da na toj listi ne budu opet isti, već isključivo pošteni, obrazovani i sposobni ljudi", rekao je Radovanović.\nOn je naglasio da je za to potreban ključni preduslov - odlazak Aleksandra Vučića i Vlada Srbije.\n"Vučić svakog dana krši ustav, gazi zakone i vređa ljude. On je, kao niko pre njega oteo vlast od naroda i od Srbije napravio politički svinjac u kome mi ne želimo da živimo. Zbog toga Vučić mora pasti", istakao je kolumnista lista Danas.\n"Moraće da kažu kako su se obogatili, odakle im pare za crkvu u Bajčetini, odakle Dragici novac za fondaciju, ko im je dozvolio da žive u vili na Dedinju... Na slična pitanja će morati da odgovara i Vučić kao i svi drugi koji su se obogatili, dok je narod jedva preživljavao. To im možemo već sada obećati, kao što im možemo obećati pošteno suđenje", rekao je Radovanović.\n"Najvažnija emisija sada su protesti. U toj emisiji učestvuju hiljade ljudi. Uzmite se u pamet, dođite i uključite kamere da nas vidite ko smo, koliko nas ima i čujete šta tražimo", rekao je Veljković.\nPre dolaska na Đački trg, dugačka kolona građana krenula je sa platoa kod Skupštine grada u protestnu šetnju do Đačkog trga, zaustavivši se kod zgrade u kojoj je smeštena Radio televizija Kragujevac.\nDemostranti su duvajući u trube pištaljke, lupajući u bubnjeve i skandirajući "Uključite kamere", izrazili nezadovoljstvo uređivačkom politikom te medijske kuće koja je pod kontrolom lokalne vlasti.


"Nikola Tesla" i Saša Vlaisavljević dobitnici nagrade "Evropski najmenadžer i najkompanija 2018" - Tango Six\nNagrada je dodeljena 5. jula u Sarajevu / Foto: Aerodrom Nikola Tesla\n„Nikola Tesla“ i Saša Vlaisavljević dobitnici nagrade „Evropski najmenadžer i najkompanija 2018“\nNagrada “Evropski Najmenadžer i Najkompanija 2018” četvrtu godinu za redom pripala je Aerodromu Nikola Tesla i v.d. generalnog direktora Saši Vlaisavljeviću, saopšteno je sa „Tesle“.\nKako navode, nagradu su 5. jula u Sarajevu dodelili međunarodni stručni žiri u organizaciji Regionalne nezavisne agencije za izbor i promociju najmenadžera i najkompanija, Evropsko udruženje menadžera u BiH i magazin „Euromanager“.\nČetvrtu godinu za redom / Foto: Aerodrom Nikola Tesla\nTim povodom, Vlaisavljević je istakao dosadašnje postignute rezultate beogradskog aerodroma:\n– Sa više od 5.34 miliona putnika jedini smo aerodrom u regionu koji se nalazi na listi 100 najprometnijih u Evropi. Već 24 meseca uzastopno beležimo rekorde u broju usluženih putnika, a u prvoj polovini godine uslužili smo 7%, odnosno oko 150.000 putnika više nego u istom periodu prošle godine.\nPrema trenutnim finansijskim pokazateljima u prvih pet meseci ove godine „Nikola Tesla“ ostvario je neto dobit od približno 1.1 milijardu dinara, dok su prema aktuelnim pokazateljima ukupni prihodi u poslednjih 5 godina uvećani 67%, broj putnika veći je 66%, broj avio-operacija uvećan je 38%, promet robe i pošte veći je 2.8 puta, a vrednost akcije uvećana je 4 puta. –


Jovana Radovanović , Danijela Luković , Zlatko Čonkaš\nPribićević: Dobar rezultat socijaldemokratije budi nadu\nBivši ambasador Srbije u Nemačkoj i Velikoj Britaniji i nekadašnji pomoćnik ministra spoljnih poslova Ognjen Pribićević kaže za ’’Blic’’ da su ovakvi rezultati izbora očekivani i u pogledu izjednačenosti dve stranke (SPD i CDU) kao i u pogledu pada CDU koja je isto tako očekivana s obzirom na to da iza sebe ima dvodecenijsku vladavinu.\nPrema njegovim rečima, na osnovu tih rezultata, jako je teško prognozirati šta Srbija može očekivati od buduće nove vlade Nemačke s obzirom na ovako tesan rezultat i sa druge strane činjenice da vlada mora imati najmanje tri članice a da su dva potencijalna koaliciona partnera upućena na dve strane, zeleni na SPD a liberali na CDU, tako da postoje i različiti scenariji.\n- U tom smislu očigledno je da će jedna od ove dve stranke morati da se opredeli za koaliciju sa strankom koja joj nije ideološki bliska nastojeći da ostvari svoje interese. Stoga, sve opcije su otvorene. Moram napomenuti još jednu važnu stvar a to je rezultat socijaldemokrata koji predstavlja veliko ohrabrenje za čitavu evropsku socijaldemokratiju koja se već praktično dve decenije nalazi u velikoj krizi i sada, sa ovim dobrim rezultatom nemačke socijaldemokratije, to svakako budi nadu da će ponovo te ideje koje zastupaju partije evropske levice da se nađu u prvom planu – ističe Pribićević.\nOn je podsetio da je Nemačka uvek pokazivala interes za ovo područje, koje se u najvećem delu poklapa sa našim interesima, a to su politička stabilnost, ekonomski napredak, integracije.\nUpitan da li će se ta politika promeniti odnosno da li će naslednik Angele Merkel nastaviti sa tom politikom ili će naš region ostati na nekim marginama nemačkih interesa, Pribićević kaže da Nemačka kao i druge velike sile ima neke bitne konstatne u svojoj spoljnoj politici tako da možemo da zaključimo da će ona i dalje ostati manje više ista i posvećena našem regionu zbog svojih ekonomsko političkih interesa.\n- Između ostalog, siguran sam da će Nemačka nastaviti da podržava evropske integracije i to pre svega u smislu one politike otvaranja poglavlja što je nažalost samo kompenzacija za nedostatak vizije prema zapadnom balkanu i Srbiji zato što je Srbija odavno morala da postane članica Evropske unije – smatra naš sagovornik.\nDodaje i da se može očekivati i više kritičkih tonova na naš račun u zavisnosti od toga koje stranke budu činile novu vladu i posebno ako zeleni dobiju Ministarstvo spoljnih poslova.\n- Tada možemo očekivati razne reakcije kada su u pitanju naši odnosi sa Rusijom i Kinom kao i pitanja pravne države i odnosa između vlasti i opozicije – ocenio je Pribićević.\nOdlaskom Angele Merkel prema njegovom mišljenju odlazi poslednji političar ere liberalizma i da sada ulazimo u neko novo doba.\n- Mi praktično prisustvujemo kraju liberalnog poretka i ulazimo u neko novo doba, u neko novo vreme. Upravo je Angela Merkel reprezentovala taj pravi liberalni poredak sa svim svojim dobrim i lošim stranama. Uzmimo samo za primer njenu važnu odluku da primi izbeglice. Taj priliv je pokazao svu humanost liberalizma ali je doveo i do velikih turbulencija. Upravo na tom primeru vide se sve prednosti i mane liberalizma. Sada nam novo vreme donosi nove lidere koje tek treba da vidimo na delu. Menja se čitav sistem vrednosti, svedoci smo velikog razvoja tehnologije i to će sve nužno uticati na nov politički život – smatra Pribićević.\nPopov: Novi vetrovi dunuće sa nemačke strane\nDirektor Centra za regionalizam Aleksandar Popov potvrđuje tezu mnogih analitičara da su izbori u Nemačkoj pokazali da smo na pragu nekog novog vremena jer su socijaldemokrate prvi put bile u prednosti u odnosu na CDU.\n- Kada se u Nemačkoj formira nova vlada sigurno je to da će se na početku mandata posvetiti njenom stabilizovanju i najstojanjima da javnosti pokažu da deluju drugačije od svojih prethodnika i da će pokušati da ostvare neka svoja predizborna obećanja. To neće uticati na zemlje Balkana ali siguran sam da im nećemo izmaći. Odnosno, ako žele da nastave sadašnju politiku da budu i dalje centralna zemlja Evropske unije i njen stožer, sigurno će morati da budu prisutni i na našim prostorima ali na neki kreativniji način i da nam dokažu da trenutnom politikom koju vodimo ne idemo baš u pravcu Evropske unije – smatra Popov.\nDodaje i da postoji nekoliko mogućih varijanti za formiranje vlasti u Nemačkoj ali da misli da su se ’’karte namestile’’ tako da u koaliciji budu zeleni i socijaldemokrate.\n- Ako se desi da zeleni uđu u koaliciju sa socijaldemokratama našoj vlasti se ne piše dobro jer nam se više neće tolerisati ono što nam se do sada tolerisalo a tu prevashodno mislim na jednostranačku birokratiju i loše odnose sa okolnim zemljama. Doći će novi vetrovi koji će duvati sa nemačke strane i ukoliko se to desi, ovaj režim će definitivno žaliti za Angelom Merkel – zaključuje Popov.\nZeleni podržavali bombardovanje Srbije\nNemački Zeleni su u Srbiji prepoznatljivi po evroposlanici Violi fon Kramon, koja svako malo ospe paljbu po nama, ali ključ odnosa Berlina i Beograda neće biti kod nje, slažu se sagovornici “Blica”. Oni uglavnom misle da od Srbije zavisi da li će dolazak Zelenih pretvoriti u dobru ili lošu vest.\nPočetak odnosa Zelenih i Srbije nije bio dobar. Za vreme njihovog jedinog učešća u vlasti na saveznom nivou, devedesetih godina, tadašnji lider i šef diplomatije Joška Fišer odbacio je jak pacifistički pristup i neočekivano podržao bombardovanje SR Jugoslavije.\nU novom programu, objavljenom 2020. godine, kao osnovna načela stranke navedeli su klimatska politika, ekologija i održiva ekonomija, jače učešće građana u politici, socijalna pravda, demokratija i mir.\nŠto se tiče Kosova, za njih je ono nezavisno, a pre dve godine evroparlamentarac Zelenih Otmar fon Holc rekao je da Nemačka i EU “moraju više da se angažuju u kosovskom problemu da drugi svetski igrači ne bi uskočili u taj prostor”.\nPoslednjih godina u njihovo ime o Srbiji najčešće govori Viola fon Kramon-Taubadel, izvestiteljka Evropskog parlamenta za Kosovo.\nNišta lepo od nje do sada nismo čuli, ali ne samo kada se radi o Kosovu. Nedavna “živopisna” izjava bila je da se unutar EU “zanemaruju geopolitičke implikacije procesa vakcinacije u Srbiji”, pre svega kada je reč o ruskoj vakcini “sputnjik V”. Briljirala je i ranije, pozvala Španiju da prizna Kosovo, i žučno branila Kosovo od ocene evroparlamentaraca da je “mafijaška država i rak-rana Balkana”.


Izvor: NoviMagazin.rs, 14.Nov.2019, 09:11\nVreme će u Srbiji danas biti pretežno oblačno i hladnije, ujutru je moguća kiša, a popodne suvo, u košavskom području i na planinama duvaće jak vetar, saopštio je Republički hidrometeorološki zavod (RHMZ).\nU Beogradu će takođe biti pretežno oblačno i hladnije, povremeno sa slabom kišom. Posle podne i uveče razvedravanje i suvo vreme. Jutarnja temperatura oko 12, a najviša dnevna oko 16 stepeni.\nDo nedelje će biti promenljivo oblačno, toplo i suvo vreme, u košavskom području sa jakim vetrom. U nedelju uveče i ponedeljak prolazno naoblačenje sa kišom i manjim padom temperature, a zatim promenljivo...


Partizanovi reprezentativci spremni ulaze u borbu za olimpijske „vize“\nU nedelju, 25. avgusta 2019, na Regatnoj stazi u Otenshajmu kraj Linca u Austriji počinje najznačajnije i najjjače takmičenje u ovoj godini – Svetsko prvenstvo za seniore na kojem će se do 1. septembra za odličja i olimpijske „vize“ za Igre u Tokiju boriti rekordnih 1.200 takmičara iz 80 zemalja. Među njima je i četvorica Partizanovih reprezentativaca. Miloš Vasić će veslati u dvojcu sa Martinom Mačkovićem iz Palića, dok će Nenad Beđik i Igor Đerić nastupiti u četvercu sa Veselinom Savićem iz Smedereva i Viktorom Pivačem iz Grafičara. U Austriju u svojstvu rezerve putuje i Aleksandar Beđik, dok će u Stručnom štabu reprezentacije pored koordinatora za seniore A i seniore B i šefa Stručnog štaba našeg Kluba Nebojše Ilića biti i prvi trener Partizana Aleksandar Ivković.\nPred odlazak na šampionat Miloš Vasić je istakao da Mačković i on potpuno spremno dočekuju start takmičenja, budući da su iza njih veoma sadržajne i dobro odrađene pripreme.\n– Deset dana smo radili u Višegradu, potom dve nedelje u Jajcu, a same završne treninge imali smo na Jarunu u Zagrebu. Čamac ide izuzetno dobro, kako u tehničkom tako i u brzinskom smislu, a jedva čekamo da šampionat startuje. Konkurencija će biti paklena, sigurno je da od 29 čamaca, ima veliki broj posada koje će konkurisati za medalje, ali i za 11 olimpijskih “viza”, koliko će biti podeljeno u Otenshajmu. Čvrsto verujem da smo Mačković i ja među njima. U prvu grupu favorita za postolje spadaju aktuelni svetski prvaci, braća Sinković iz Hrvatske, zatim posade Novog Zelanda, Kanade i Rumunije. Pored ova četiri čamca ozbiljni konkurenti za olimpijske “vize” i A finale biće i posade Španije, Francuske, Češke, kao i čamci Italije, Južnoafričke Republike, Belorusije, Australije, Velike Britanije... – kazao je Miloš Vasić koji je ove godine u dvojcu sa Mačkovićem osvojio zlato na Svetskom kupu u Plovdivu, a bio finalista Evropskog prvenstva u Lucernu (šesto mesto) i Svetskog kupa u Poznanju (četvrto mesto).\nBez obzira na jaku konkurenciju Vasić ističe da će se Mačković i on, pre svega, potruditi da se usresrede na svoje veslanje.\n– Ne bi trebalo da se bavimo drugim posadama. Pre svega cilj nam je da našu brzinu i zaveslaj koji smo uvežbavali i pokazivali na treninzima prenesemo na stazu u Lincu. Ako uspemo u tome siguran sam da imamo kvalitet i brzinu da se trkamo sa najboljima dvojcima današnjice – “podvukao” je Vasić.\nU četvercu je prijavljeno 22 posada, a najboljih osam će se plasirati na Olimpijske igre u Tokiju. Po uverenju najiskusnijeg člana srpskog teškog četverca, Nenada Beđika, ova posada ima kvalitet da se domogne mesta koje vodi na Igre 2020.\n– Odlično smo trenirali i spremni očekujemo početak šampionata. Završni deo priprema smo odradili bez greške, a tehniku i formu smo doveli do maksimalnog nivoa u ovom trenutku. Posle Svetskog kupša u Poznanju došlo do promene u čamcu, budući da je umesto Aleksandra Beđika u sastav ove posade ušao Veselin Savić. Međutim, i sa njim smo se vrlo brzo uskladili i nastavili da radimo u žestokom tempu – rekao je Nenad Beđik i o rivalima dodao – Glavni favorit za zlato je Australija koja dugo dominira u ovoj disciplini. Tu su i Italijani koji već godinama u nazad osvajaju medalje na najvećim svetskim takmičenjima. Poljska je ove godine pokazala izuzetan kvalitet, a sjajne posade imaju i Nemačka, Kanada, Belorusija, Velika Britanija, Južnoafrička Republike, SAD, Rumunija... Sve u svemu ovo će biti ekipe koje će se ravnopravno boriti za ulazak u A finale i za ispunjavanje olimpijske norme. Stabilna smo ekipa, verujem da možemo do “vize” za Tokijo, a nadam se da imamo kvalitet da to ostvarimo samim plasmanom u A finale. O tome samo u ovom trenutku razmišljamo i nadamo se najboljem.\nPored posada u kojima veslaju Partizanovi veslači Srbiju će na Svetskom prvenstvu za seniore u Otenshajmu predstavljati i Aleksandar Filipović u skifu, Miloš Stanojević u skifu za lake veslače i Milica Slijepčević i Jovana Arsić u ženskom dubl skulu.\nŽreb kvalifikacionih grupa na ovogodišnjem Svetskom prvenstvu za seniore biće održan u subotu, 24. avgusta, od 15 časova. Dan kasnije počinju kvalifikacije i to od 10,24 u dvojcu, te od 11,49 č u četvercu. Repesaž za plasman u četvrtfinale u dvojcu na programu je u ponedeljak od 12,18 č, a represaž za plasman u polufinale četverca je u utorak od 10,14 č. Dvojci će veslati četvrtfinale u sredu od 11,07 č, a polufinale u četvrtak od 10,38 č, kada je od 11,42 na programu i bitka za finale u četvercu. A i B finala u obe ove discipline su subotu, 31. avgusta.


"Evropska nedelja mobilnosti" i u Kruševcu - Internet portal Kruševac\n13.09.2018. 037info.net\t0 komentara\tmanifestacija, mobilnost\nU zgradi Gradske uprave je održana konferencija za medije. Povod je bio organizovanja Evropske nedelje mobilnosti. Zamenik gradonačelnika Vesna Lazarević i pomoćnik gradonačelnika Olivera Drenovac su na konferenciji najavile planirane aktivnosti za taj period. Kruševac i ove godine učestvuje u organizovanju aktivnosti u okviru ove međunarodne manifestacije od 16-22. septembra 2018. godine tokom svih sedam dana, a 22. septembra obeležava se i međunarodni “Dan bez automobila”.\nSvrha manifestacije je da ohrabri lokalne uprave da implementiraju i promovišu mere održive mobilnosti, koje će doprineti smanjenju korišćenja automobila, ponudi svojim građanima alternative upotrebi automobila, razvija pešački i biciklistički saobraćaj i na taj način unapredi zdravlje i kvalitet života ljudi. Tokom te nedelje, održavaće se različite aktivnosti na promociji pešačenja, vožnje bicikle, javnog prevoza putnika i drugih vidova održive mobilnosti. Organizovaće se aktivnosti na otvorenom, održaće se edukacije, organizovaće se šetnja građana, gradska vožnja biciklama i promocija trajnih mera koje su realizovane u toku godine u oblasti održive urbane mobilnosti.\nSlogan ovogodišnje “Evropske nedelje mobilnosti” je “Kombinuj i kreći se”, gde se naglašava integracija i izbor različitih vidova prevoza kako bi se stiglo do određenog odredišta.\n← Trajal i Temnić ispali iz Kupa\nStipendije Elektromreže Srbije i za kruševačke srednjoškolce →


NATO započinje operaciju “Odlučni poduhvat 2005”\nNATO je poceo slanje dodatnih vojnika na Kosovo koji ce ucestvovati u operaciji “Odlucni poduhvat 2005.” Operacija, koja ce, kako se ocenjuje, biti rutinska, pocinje danas i trajace do 13. aprila.\nPortparol medjunarodnih mirovnih snaga na Kosovu, Iv de Kermovan (Ive de Cermovant), izjavio je za nas radio, da ce vojna operacija biti rutinske prirode, i da ce se nakon tri faze zavrsiti u oktobru ove godine:\n“Ovo je prva faza operacije, koja ce tokom ove godine imati jos dve faze, u junu i oktobru”, kaze portparol KFORa Kermovan.\nPrva faza predvidja dolazak 600 nemackih vojnika.\nOperacija ima za cilj da pokaze spremnost NATOa da posalje rezervne snage kao pojacanje KFORu. Bataljon od 600 naoruzanih vojnika pridruzice se vec postojecim jedinicama na Kosovu. Kako je saopstio KFOR te snage treba da demonstriraju vojnu spremnost i reakciju NATO saveza u neocekivanim situacijama. Prisustvo rezervnih snaga treba da posalje jasun poruku NATO saveza i medjunarodne zajednice da se oni snazno zalazu kako bi na Kosovu garantovali mirno i sigurno okruzenje, saopstio je KFOR.\nNemacki vojnici stizu na Kosovo i bice na raspolaganju multinacionalnim brigama KFORa, a delovace svuda na Kosovu. Dodatne trupe ce ucestvovati u razlicitim akcijama mirovnih snaga, ukljucujuci njihovo prisustvo na kontrolnim punktovima ili u patrolama.\nNa Kosovu je trenutno razmessteno oko 18 hiljada pripadnika vojnika NATO u okviru mirovne misije KFORa, koji dolaze iz razlicitih zemalja.\nKomandant KFORa, Iv de Kermabo (Cermabo), je vise puta isticao kako je NATO spreman da u slucaju potrebe na Kosovo posalje dodatne trupe koje ce garantovati mir i stabilnost.


Razmatrana Informacija o odgovoru na Upitnik Evropske komisije i strateški ciljevi Reformske agende na kantonalnom nivou\nVlada Bosansko-podrinjskog kantona Goražde započela 90. redovnu sjednicu\nVlada Bosansko-podrinjskog kantona Goražde danas je razmatrala Informaciju o odgovoru na Upitnik Evropske komisije.\nU Informaciji Koordinacionog tima za evropske integracije BPK-a navodi se da je Bosansko-podrinjski kanton Goražde odgovorio na 984 pitanja iz Upitnika, koja su sadržana na preko 400 stranica.\nPred Timom je ostalo da odgovori na još nekoliko pitanja za koja se ne može utvrditi tačna nadležnost, te se očekuje da će odgovor Bosansko-podrinjskog kantona Goražde na Upitnik biti kompletiran do kraja radnog dana.\nVlada je iskazala zadovoljstvo u pogledu broja odgovorenih pitanja i kvaliteta datih odgovora, te je ocijenjeno da će Bosansko-podrinjski kanton Goražde pravovremeno ispuniti i obavezu prevođenja propisa na engleski jezik.\nNa ovaj način, Bosansko-podrinjski kanton će u cjelosti ispuniti preuzete obaveze oko odgovaranja na Upitnik Evropske komisije, koji se smatra najvažnijim korakom Bosne i Hercegovine u procesu dobivanja statusa zemlje kandidata za članstvo u Evropskoj uniji.\nRazmatrani su i strateški ciljevi Reformske agende za BiH na kantonalnom nivou.\nS tim u vezi, premijer BPK-a Goražde Emir Oković informisao je ministre da je Vlada FBiH utvrdila plan mjera iz četiri oblasti koji će se morati provesti ili započeti u ovoj godini radi ostvarivanja ciljeva iz Reformske agende.\nČetiri prioritetne oblasti u kojima će se provesti zacrtane mjere su javne finansije, oporezivanje i fiskalna održivost, tržište rada, vladavina prava i dobro upravljanje, te reforma javne uprave.\nVlada je u sklopu ove tačke usvojila i zaključak kojim je zadužila resorna ministarstva da svoje programe rada za 2017. godinu prilagode u skladu sa usvojenim mjerama i što prije krenu s njihovom realizacijom.\nZbog neodložnih obaveza članova Vlade, današnja sjednica je prekinuta i bit će nastavljena sljedeće sedmice.


NA RAVNOJ GORI OBELEŽENA GODIŠNJICA ČETNIČKOG USTANKA Čotrić: U žalosti smo zbog nacističkih kuršuma u grudi Kralja Aleksandra, zbog komunističke smrtne presude generalu Mihailoviću | Ekspres.net\nSrpski pokret obnove danas je organizovao tradicionalni skup na Ravnoj gori povodom godišnjice četničkog ustanka protiv nacističkog okupatora Kraljevine Jugoslavije u Drugom svetskom ratu.\nPred okupljenima kod spomenika generalu Dragoljubu Mihailoviću zamenik predsednika SPO Aleksandar Čotrić izjavio je da su Srbija i srpski narod, koji ove godine proslavljaju ceo vek od pobede saveznika u Velikom ratu, ponosni na pobede Srpske vojske, kojom je u Prvom svetskom ratu komandovao Veliki Aleksandar Karadjordjević, i na ustanike njegovog ratnog druga i komandanta Jugoslovenske kraljevske vojske u raskomadanoj i okupiranoj Kraljevini, generala Mihailovića.\n“U žalosti smo zbog nacističkih kuršuma u grudi Kralja Aleksandra, zbog komunističke smrtne presude generalu Mihailoviću i zbog komunističkih laži i o Aleksandru i o Draži, kojima se, do današnjeg dana, zatrpavaju oba ova velika pokojnika”, kazao je Čotrić, a preneo SPO.\nDodao je da je u oktobru 1934. godine kraljevskom oficiru Drži Mihailoviću poverena komanda nad vozom kojim se, od Splita do Beograda, u Otadžbinu vraćao od hrvatskih i bugarskih fašista u Marseju ubijeni kralj Jugoslavije Aleksandar Karađordjević.\nČotrić je podsetio da je u aprilu 1941. godine Mihailović odbio da prizna kapitulaciju Aleksandrove države i vojske i pokrenuo oružani otpor fašizmu i nacizmu, kako jer ekao, “prvi otpor tom zlu u tada porobljenoj Evropi”.\nSkupu na Ravnoj gori prisustvovao je i Pokret obnove Kraljevine Srbije sa oko hiljadu pristalica iz raznih krajeva Srbije, navodi se u saopštenju.\nPredsednik POKS-a Žika Gojković najavio je organizovanje protesta širom Srbije, ako pod pritiskom Ministarstva odbrane, bude kažnjen i jedan od oficira Vojske Srbije koji su odali počast Draži Mihailoviću.\n“Skidamo kapu načelniku Generalštaba Ljubiši Dikoviću, koji je nesumljivo dao saglasnost da oficiri polože vence na spomenik najodlikovanijem srpskom oficiru, ali i odobrio da 200 vojnika toga dana boravi na Ravnoj Gori. Dajemo punu podršku generalu Dikoviću i bodrimo ga da ne podlegne pritiscima Ministarstva odbrane, jer nije sam, cela Srbija je uz njega”, rekao je Gojković, i dodao da je Srbija konačno jedinstvena u iskazivanju poštovanja prema pravim patriotama.\nČlan POKS-a Vojislav Mihailović, unuk Draže Mihailovića, rekao je da je prošlo 72 godine od ubistva njegovog dede, ali da više nego ikada Srbija poštuje njegovo delo i njegovu žrtvu.\nTags četniciČetnički ustanakDragoljub - Draža Mihailovićdrugi svetski ratRavna GoraSPO


Profesori učili mađarski jezik\nPet profesora Srednje medicinske škole u Subotici pohađalo je kurs mađarskog jezika na Otvorenom univerzitetu u Subotici, sa ciljem da se unapredi komunikacija sa roditeljima i učenicima jer se nastava u školi odvija dvojezično.\nU okviru projekta, održane su 22 radionice gde se govorilo o važnosti dvojezične komunikacije u zdravstvu.\n— Ovaj projekat nadovezuje se na prethodno odobreni sa kojim smo izradili CD medicinskog srpsko-mađarskog rečnika namenjenog učenicima Medicinske škole. Cilj je prevazići jezičke barijere , da se razvija osećaj tolerancije i pozitivan stav prema drugoj jezičkoj grupaciji — rekla je Nataša Perčić, koordinator projekta.\nStruktura radionica je bila podeljena na tri dela, i to kroz komunikaciju u zdravstvu kroz koju su učenici bili upoznati sa komunikacijskim veštinama, i faktorima koji doprinose uspešnoj komunikaciji. Drugi deo je predstavljao praktičnu primenu multimedialnog CD-a u kabinetu za informatiku, dok je treći deo bio posvećen završnom testu kao dodatnom motivacionom faktoru za učenike koji su uspešno odradili 60% testa i dobili ocenu 5 iz zdravstvene nege, oblast lik medicinske sestre.\nSredstva za izradu srpsko-mađarskog rečnika nastalog u radu dobijena su od Pokrajinskog sekratarijata za obrazovanje, upravu i nacionalne zajednice. U njemu je sadržano 200 reči najneophodnijih u komunikaciji sa pacijentom u bolnici, a u prikupljanju reči pomagali su učenici škole. Svi učesnici radionica dobili su na poklon multimedialni pogram medicinskog srpskomađarskog rečnika, kako bi mogli sami dalje radi.


Nastavljajući dugu i uspešnu tradiciju učestvovanja na najvažnijim svetskim i evropskim događajima u industriji osvetljenja, kompanija Flux Technology je i ove godine, bila izlagač na najprestižnijem evropskom sajmu rasvete – “Light & Building 2018” 18.-23. mart 2018 u Frankfurtu.\nPredstavljajući inovativne proizvode iz svog asortimana, poput LED line RAPIDO sistema, kompanija Flux Technology se istakla izuzetnim kvalitetom ponuđenih rešenja na polju dizajna i razvoja LED tehnologije.\nU prilog tome svedoči rekordna poseta štanda, izuzetno veliko interesovanje za sve izložene artikle, a svakako i veliki broj potpisanih ugovora sa prestižnim distributerskim kućama širom sveta, građevinskim, arhitektonskim i dizajnerskim kompanijama kojima je LED rasveta predmet interesovanja. Velika pažnja opšte, a i stručne javnosti bila je, između ostalog, usmerena i ka bogatom asortimanu dodatne opreme - LED napajanjima i kontrolerima Flux Technology.\nZahvaljujući ovako uspešnom izlaganju i nastupu, pokazujući da se rapidno razvija iz godine u godinu, kompanija je dobila pozive da učestvuje na brojnim manifestacijama iz oblasti LED rasvete širom sveta.\nKorisne informacije o LED rasveti\nReflektori za fasadu\nObjekti kulture i zabave\n© Flux Technology TOP


DOBOJ: Jerinić - Za proširenje Regionalnog muzeja Grad izdvojio 224.000 KM - RTV Doboj\nGradonačelnik Doboja Boris Jerinić posjetio je danas mjesto radova na proširenju objekta Regionalnog muzeja za potrebe smještaja djela akademskog vajara Drage Handanovića, koje je ovaj dobojski umjetnik zavještao gradu.\nJerinić je rekao da je za proširenje izdvojeno 224.000 KM iz gradskog budžeta i naglasio da se Gradska uprava na ovaj način odužuje istaknutom umjetniku za njegov trud, rad i doprinos gradu.\n“Ovo je možda i jedan od najznačajnijih projekata u oblasti kulture”, rekao je Jerinić novinarima i izrazio zadovoljstvo zbog toga što radovi nisu usporeni uprkos epidemiji virusa korona.\nDirektor Muzeja Nebojša Dragojlović rekao je da će po okončanju radova, koji se očekuju prvoj polovini naredne godine, Muzej biti obogaćen petim odjeljenjem koje će biti posvećeno istoriji i umjetnosti.\n“Ukupno proširenje je oko 400 metara kvadratnih, tako da će Muzej nakon građevinskih radova imati oko 1.100 metara kvadratnih upotrebne površine”, naveo je Dragojlović.\nAkademski vajar Drago Handanović rekao je da će muzeju ostaviti oko 100 radova, koji svi neće moći stati u prostor predviđen za stalnu postavku njegovih djela, tako da će preostali dio biti raspoređen u dvije druge postavke.\nObilasku je prisustvovala i poslanik u Predstavničkom domu Parlamentarne skupštine BiH Sanja Vulić.\nOd 1961. godine realizovao je više desetina spomenika i skulptura koje su postavljene na javnim mjestima. Handanović se poslije završene Pedagoške akademije – grupa Likovna umjetnost 1961. godine zaposlio u dobojskoj Gimnaziji kao nastavnik Istorije umjetnosti i u Stolarskoj majstorskoj školi kao nastavnik Perspektive i Nacrtne geometrije.\nUporedo sa pedagoškim radom u osnovnom školi osnovao je prvu grupu mladih vajara pri Radničkom univerzitetu u Doboju. U tom ateljeu formirane su dvije značajne umjetničke ličnosti Jadranko Durmić i Branislav Višt.\nOd 1992. do 2000. godine radio je kao dizajner u Fabrici namještaja “Enterijer” u Doboju. Na inicijativu tadašnjeg direktora Centra za kulturu i obrazovanje Jovanke Stojčinović Nikolić, Handanović sa Branislavom Vištom osniva Dobojski likovni salon. Od 2000. godine je likovni saradnik u Umjetničkoj galeriji Centra za kulturu i obrazovanje u Doboju.


Ministarstvo finansija postavilo je 28. jula 2015. godine na svoj sajt Građanski vodič kroz budžet Srbije - dokument koji na jasan, jednostavan, slikovit i građanima razumljiv način sažeto predstavlja republički budžet.\nKao osnovni razlog za postavljanje vodiča na sajt navedena je obaveza Ministarstva finansija da građanima na razumljiv način pruži sve informacije o prikupljanju i trošenju tog novca s obzirom na to da se najveći deo budžetskih sredstava prikuplja kroz naplatu poreza.\nŠta je budžet, kako izgleda proces pripreme budžeta, ko se finansira iz budžeta, kakva je struktura javnog sektora republičkog budžeta, kao i upoznavanje sa strukturnim reformama koje se planiraju u periodu od 2015 do 2017. godine, samo su neke od tema koje se obrađuju u ovom vodiču.\nIz Ministarstva saopštavaju da će vodič dovesti do boljeg upravljanja javnim finansijama i njihovog usklađivanja sa najboljom medunarodnom praksom.\nGrađanski vodič kroz budžet Srbije možete pogledati ovde.\nIzvor: Vebsajt Ministarstva finansija, 28.07.2015


"Jugoremedija" na ivici kolapsa\n„Jugoremedija“ na ivici kolapsa\nObjavljeno 03.12.2012. u 18h\nGeneralna direktorka zrenjaninske fabrike lekova „Jugoremedija“, Jelena Jovanov uputila je danas pismeni apel najvišim državnim i pokrajinskim zvaničnicima i institucijama u cilju sprečavanja propasti ove farmaceutske kuće. Jovanov je upozorila predsednika države, premijera, ministarstva, pokrajinske sekretarijate, Privrednu komoru Srbije i mnoge druge institucije, da Jugoremediji preti katastrofa jer je fabrika već deset dana bez struje.\n„Jugoremedija“ nekad – u fazi proizvodnje\n– Iako „Jugoremedija“ ima neizmirenih obaveza po osnovu isporuke električne energije, ja sam kao novoimenovani generalni direktor zatražila pomoć preko organa lokalne samouprave da svojim autoritetom i garancijama posreduju u rešavanju gore iznetog problema. Uz sve njihove i moje napore još uvek se nije uspostavio kvalitetan kontakt sa direktorima „Elektrovojvodine“ Novi Sad. Jedino je izvestan sastanak sa generalnim direktorom „Elektrodistribucije“, Srđanom Kruževićem, zakazan za 06.12.2012.godine.\nJovanov međutim kaže da će do tog datuma biti kasno jer temperatura konstantno pada i ugrožava zalihe lekova, sirovine i sve sisteme u kojima su azot i voda.\nAPEL REPUBLIČKOJ DIREKCIJI ZA ROBNE REZERVE : HITNO IZMESTITI LEKOVE\nPoseban apel upućen je Republičkoj direkciji za robne rezerve u čija skladišta bi trebalo hitno izmestiti lekove, jer kako je generalna direktorka navela : „Ne može da prihvati veliku odgovornost za čuvanje tuđe robe u skladištu, ukoliko ne postoje elementarni uslovi za njihovo skladištenje“.\nObezbeđivanje elementarnih uslova među kojima je prioritetno uključenje struje, dalo bi prostor za razmatranje rešavanja nagomilanih problema. U suprotnom, Jugoremediji preti kolaps, navedeno je takođe u današnjem saopštenju povodom kojeg se još nijedna od apelovanih strana nije oglasila.\nTagovi:apel, azot, isključenje, Jugoremedija, kolaps, lekovi, pomoć, propadanje, propast, robne rezerve, skladištenje, struja, upozorenje


RTV BIR - Nogometnim turnirom u Tuzli obilježena Dječija nedjelja\nTurnir je organizovalo Udruženje "Zemlja djece u BiH" Tuzla, koje Dječiju nedjelju u kontinuitetu obilježava već deceniju, s ciljem poboljšanja društvene brige za djecu, promoviranje prava djeteta i jačanja odgovornosti svih subjekata zaštite koji brinu o djeci.\nNogometni turnir je otvorio ministar za rad, socijalnu politiku i povratak TK-a Zoran Jovanović, koji je istaknuo da ovo ministarstvo kontinuirano vodi posebnu brigu o djeci bez roditeljskog staranja.\nPo njegovim riječima kantonalna vlada za socijalnu zaštitu za osobe u stanju socijalne potrebe izdvaja oko 32 miliona KM, od čega veći dio ide za zbrinjavanje djece bez roditeljskog staranja.\nNapomenuo je da bi za obilježavanje Dječije nedjelje po federalnom Zakonu o socijalnoj zaštiti i zaštiti porodica s djecom poslodavci bi trebali plaćati naknadu od jedan posto od visine prodatih karata u avio, putničkom i željezničkom saobraćaju, od karata prodatih ulaznica za sportska takmičenja, kulturne manifestacije, koncerte.\nDodao je da je ove godine taj iznos sredstava umanjen za dvije trećine i da poslodavci taje uplate namijenjene za djecu bez roditeljskog staranja. Apelirao je na poslodavce da izvrše zakonsku obavezu te da je to novac uzet od djece kojima je potrebna briga društvene zajednice.\nPo njegovim riječima, u Domu za djecu bez roditeljskog staranja u Tuzli smješteno je 47-oro djece, a problem predstavljaju i porodice u kritičknom stanju, koje ne mogu pružiti djeci osnovne uvjete za živo, iz kojih djeca bivaju smještena u ustanove koje se brinu o zbrinjavanju djece iz takvih porodica.\nSavjetnica za djecu, mlade i porodicu Udruženja „Zemlja djece u BiH“ Elma Devedžić istaknula je da se na ovom turniru djeca bore za za svoja prava i njihovu promociju, jednake šanse pod nebom, što i zagovara Dječija nedjelja.\nNaglasila je da je siromaštvo stigmatizirano, i da je kod djece iz porodica u stanju socijalne potrebe vidljiv disbalans i ono što im nedostaje.\nNapomenula je da se u Dnevnom centru za djecu uključenu u život i/ili rad na ulici i djecu u riziku od dospijevanja na ulicu tokom godine podijeli više od 4.000 obroka, ocijenivši da to govori koliko djeci nisu ispunjena osnovna prava na zdrav rast i razvoj.\nCentar nastoji raditi s djecom da se bore za sebe na izgradnji sampoštivanja i samopouzdanja, da znaju da su jednakopravni članovi društva i da radom i zalaganjem mogu postići rezultate kao i bilo koje drugo dijete, dodala je Devedžić.\nU Tuzli obilježen Međunarodni dan majki i majčinstva\nViše iz kategorije: « Promocija knjiga u izdanju Medžlisa Jajce\tU Sarajevu sutra počinju 'Sportske igre Oaze' »


Rusi pali u ''Čairu''! - Sportske.net\nRusi pali u ''Čairu''!\nRukometna reprezentacija Srbije uspešno je startovala u kvalifikacijama za EP u Danskoj. I pored brojnih kadrovskih problema, ''Orlovi'' uspeli da savladaju veoma kvalitetnu selekciju Rusije, uz veliku podršku navijača sa tribina niškog ''Čaira''.\nU sjajnoj atmosferi u hali ''Čair'' u Nišu, reprezentacija Srbije savladala je večeras selekciju Rusije sa 30:29, u prvoj kvalifikacionoj utakmici za plasman na Evropsko prvenstvo 2014. u Danskoj.\nPrvo poluvreme proteklo je uglavnom u blagoj prednosti našeg tima, ali su Rusi konstantno držali rezultatski priključak, sve do finiša ovog dela igre, kada su Vukovićevi izabranici, uz odličnog Stanića na golu, uspeli da steknu tri gola prednosti - 15:12.\nMeđutim, početak drugog poluvremena doneo je i pad u igri našeg tima. Rusi vrlo brzo uspevaju da rezultat preokrenu u svoju korist, ali ona uglavnom nije prelazila dva gola razlike.\nSrećom, naša reprezentacija u ključnim trenucima podiže nivo igre, u samom finišu stiče dva gola prednosti i na kraju dolazi do vredne pobede nad velikim rivalom - 30:29.\nŽarko Šešum bio je najefikasniji sa osam golova, dok je Petar Nenadić postigao šest.\nSledeći meč u kvalifikacijama Srbija će igrati 4. novembra u Sarajevu protiv Bosne i Hercegovine, koja je danas izgubila u gostima od Austrije sa 35:24 (18:7).


EVROPSKI SUD ZA LJUDSKA PRAVA OBJAVIO PRESUDU U PREDMETU SAVIĆ I DRUGI PROTIV SRBIJE: UTVRđENA POVREDA čLANA 6 STAV 1 EVROPSKE KONVENCIJE O LJUDSKIM PRAVIMA, U VEZI SA PREKOMERNOM DUżINOM RAZLIčITIH KRIVIčNIH I GRAđANSKIH POSTUPAKA U ODNOSU NA SVAKOG POJEDINAčNOG PODNOSIOCA PREDSTAVKE\nTročlani odbor Evropskog suda za ljudska prava je 5. aprila 2016. godine objavio presudu u predmetu Savić i drugi protiv Srbije, po predstavkama broj 22080/09, 56465/13, 73656/14, 75791/14, 626/15, 629/15, 634/15 i 1906/15. Sud je nakon što je združio sve predstavke radi istovremenog odlučivanja po njima utvrdio povreda člana 6. stav 1. Evropske konvencije o ljudskim pravima u vezi sa prekomernom dužinom različitih krivičnih i građanskih postupaka u odnosu na svakog pojedinačnog podnosioca predstavke. Podnosiocima je dosuđena pravična naknada u rasponu od 500 do 2800 evra.\nPodnosioci predstavki su se žalili Evropskom sudu za ljudska prava zbog visine naknade koju im je Ustavni sud dosudio povodom prekomerne dužine različitih krivičnih i građanskih postupaka koje su oni vodili pred domaćim sudovima.\nSud nije prihvatio argumentaciju Vlade Republike Srbije da su podnosioci izgubili status žrtve time što im je Ustavni sud utvrdio povredu prava na suđenje u razumnom roku i utvrdio razlilčite iznose naknade. Naime, podnosiocu Saviću dosuđeno je u domaćem postupku 400 evra za 8 godina i 3 meseca trajanja domaćeg postupka, a Sud mu je dosudio još 2.200 evra. Podnosiocu Kostiću dosuđeno je u domaćem postupku 600 evra za 8 godina i 11 meseci trajanja domaćeg postupka, a Sud mu je dosudio još 500 evra, kao i 1000 evra na ime troškova postupka. Podnosiocu Kurlagiću dosuđeno je u domaćem postupku 300 evra za 6 godina i 6 meseci trajanja domaćeg postupka, a Sud mu je dosudio još 2800 evra. Podnosiocu Vučenovu dosuđeno je u domaćem postupku 400 evra za 6 godina i 2 meseci trajanja domaćeg postupka, a Sud mu je dosudio još 400 evra. Podnosiocu Grujiću dosuđeno je u domaćem postupku 300 evra za 7 godina i 1 mesec trajanja domaćeg postupka, a Sud mu je dosudio još 1500 evra. Podnosiocu Stišoviću dosuđeno je u domaćem postupku 300 evra za 7 godina i 1 mesec trajanja domaćeg postupka, a Sud mu je dosudio još 1500 evra. Podnosiocu Paniću dosuđeno je u domaćem postupku 300 evra za 7 godina i 1 mesec trajanja domaćeg postupka, a Sud mu je dosudio još 1500 evra. Podnosiocu Jovanoviću dosuđeno je u domaćem postupku 300 evra za 6 godina i 2 meseca trajanja domaćeg postupka, a Sud mu je dosudio još 1500 evra.\nSud je, u odnosu na sve podnosioce predstavki, zauzeo stav da naknada dosuđena u domaćem postupku nije bila dovoljna i adekvatna.\nOva presuda je pravosnažna samim danom donošenja, shodno članu 28. stav 2. Evropske konvencije o ljudskim pravima, a Sud nije prihvatio argumente Vlade Republike Srbije da se nije radilo o slučajevima dobro ustanovljene sudske prakse zbog kojih bi odluku trebalo da donese sedmočlano veće.\nIzvor: Redakcija, dr Slavoljub Carić, 06.04.2016.


Jedna od najpoznatijih glumica filmova za odrasle na utakmici POKAZIVALA DEKOLTE, ali su penzoneri uspeli da je zasene /VIDEO/ - Sportal\nAbela Dendžer Foto: Stare Slike\nS. P. - Vest objavljena: 14:17 - 29.10.2021\nAbela Dendžer, planetarno popularna glumica filmova za odrasle, privukla je pažnju svojom pojam na bejzbol meču njene omiljene ekipe Los Anđeles Dodžersa. Uprkos tome, deluje da su penzioneri koji su sedeli iza nje "oteli" šou ovoj dami.\nAbela je na društvene mreže okačila nekoliko snimaka na kojima je pokazala provokativnu odeću inspirisanu dresom Dodžersa, ali se ipak najviše komentariše potez dvojice starijih navijača, za koje deluje da nisu prepoznali planetarno popularnu "glumicu", koju samo na Instagramu prati devet miliona ljudi, ali su svakako priredili šou, što dokazuje preko pola miliona lajkova na društvenim mrežama.\nInače, Dodžersi, sedmostruki šampioni MLB lige, savladali su u tom meču Atlantu 11:2 i time ostali u plej-of seriji.\nJuventus daje 150 miliona za Srbe! Stara dama razbija kasu zbog dvojice "orlova", ali realizacija transfera neće ići lako\nOstali sportovi Abela Dendžer Los Anđeles Dodžers Video


Preporuka: 567 / Link / Replika: 39 / Molimo vas da se ulogujete ili registrujete da biste mogli da šaljete komentare.\nPreporuka: 1076 / Link / Molimo vas da se ulogujete ili registrujete da biste mogli da šaljete komentare.\nPreporuka: 569 / Link / Molimo vas da se ulogujete ili registrujete da biste mogli da šaljete komentare.\nPreporuka: 569 / Link / Replika: 34 / Molimo vas da se ulogujete ili registrujete da biste mogli da šaljete komentare.\nPreporuka: 1075 / Link / Molimo vas da se ulogujete ili registrujete da biste mogli da šaljete komentare.\nPreporuka: 1135 / Link / Molimo vas da se ulogujete ili registrujete da biste mogli da šaljete komentare.\nPreporuka: 630 / Link / Replika: 27 / Molimo vas da se ulogujete ili registrujete da biste mogli da šaljete komentare.


Boršč - JPop.com\nBoršč je reper trenutno aktuelan sa pesmom „4x4“ za koju je nedavno i snimio spot. Iza ovog nadimaka nalazi se Dušan Vergaš, student pete godine Medicinskog fakulteta, a za nadimak kaže da simbolizuje širok spektar polja inspiracije i autentičnosti, koji poentiraju u vidu njegovih tekstova i načina interpretacije Takođe nadimak šaljivo asocira na Borču, kraj u kome je ovaj reper ranije živeo. Pre otprilike dve godine počeo je priprema Read more on Last.fm\nBoršč je reper trenutno aktuelan sa pesmom „4x4“ za koju je nedavno i snimio spot. Iza ovog nadimaka nalazi se Dušan Vergaš, student pete godine Medicinskog fakulteta, a za nadimak kaže da simbolizuje širok spektar polja inspiracije i autentičnosti, koji poentiraju u vidu njegovih tekstova i načina interpretacije Takođe nadimak šaljivo asocira na Borču, kraj u kome je ovaj reper ranije živeo. Pre otprilike dve godine počeo je priprema materijal za svoj prvi rep album koji bi trebao da bude objavljen u septembru pod nazivom „Zapaliću klavir“. Njegov prvi singl „4x4“ na satiričan način govori o posledicama površnosti i deficitu iskrenih emotivnih odnosa, kao i o značaju bezbednog seksa.\nSpot je sniman u popularnoj beogradskoj Ulici Strahinjića Bana, gde se najbolje oslikavaju motivi iz pesme. Boršč je sarađivao sa Ajs Nigrutinom, a zatim i sa Timbetom koji je uradio muziku za singl „4x4“, kao i za još nekoliko pesama na albumu. Pored Ajsa i Timbeta, na albumu gostuje i Skaj Vikler, a ova zajednička pesma će najverovatnije biti naredni singl. Tako su članovi popularne rep grupe Bad copy pomogli da Borščov prvi album dobije šmek originalnog srpskog repa. Njegovi tekstovi, uglavnom humorističkog sadržaja i duhovite interpretacije, prožeti buntom, predstavljaju iskrenu želju da se u Beogradu, odnosno Srbiji, ustoliči zdrav sistem vrednosti.\nKad' Moral Otupi


RSE: Zeleno svjetlo za Srbiju u Briselu\nKako javlja dopisnik RSE nije prekršena ćutanja nakon načelne saglasnosti da se Srbiji omogući otvaranje pregovaračkih poglavalja 23 i 24 u pregovorima sa EU.\nTo znači da odluka još treba formalno da potvrdi Komitet ambasadora stalnih članica EU u četvrtak.\nČlanice Evropske unije su usaglasile pregovaračku poziciju za otvaranje poglavlja 23 i 24 u pregovorima o članstvu sa Srbijom, a u četvrtak će to zvanično potvrditi i Komitet stalnih predstavnika ambasadora članica EU.\nU 17 sati istekao takozvani "postupak ćutanja" do koga je trebalo da se o otvaranju poglavlja sa Srbijom prećutno izjasne sve članice Unije.\nDanas je tokom popodneva sačinjen novi kompromisni predlog, zbog manjih primjedbi Hrvatske, za otvaranje poglavlja sa Srbijom i sada je izvjesno da će i ambasadori u Komitetu stalnih predstavnika u čevrtak samo automatski potvrditi ovu pregovaračku poziciju.\nTa pozicija je usaglašena i na sastanku Radne grupe za proširivanje i pregovore kandidata za članstvo u EU.\nNa sastanku šefova država i vlada EU i zemalja Zapadnog Balkana je nagoviješteno da bi otvaranje poglavlja 23 i 24 u pregovorima o članstvu sa Srbijom trebalo da uslijedi na međuvladinoj konferenciji EU-Srbija, 19. jula u Briselu.